qundao/data-zh-poetry huggingface dataset:
林告院伯文送菊大如盖予谓惟黄伞两字可极形容遂赋
作者：陈杰
朝代：元
体裁：古风

碧玉琢干如拇大，黄金缕花三万个。下如弗胜下如帱，疾风过前不少挠。园丁结束无馀枝，诗翁打量四十围。放渠疏散得自性，十本奚啻专百畦。人间篱落殊短浅，曷不归来上林苑。两螭侍臣惯在眼，朝旭亭亭照黄伞。厥封黑土大斗盛，阶南尺五喘两黥。避堂以舍虚左迎，画梁素壁生晶荧。百匝环之三太息，生物何私培植力。轮囷正色根极香，桃李争春笑人寂。三葩五蕊好事家，问渠曾识如许花。相逢白眼花无恙，千载无人识元亮。
柴桑图
作者：陈杰
朝代：元
体裁：七言绝句

消磨甲子门前柳，傲睨羲皇膝上桐。晋宋一杯无认处，先生万古此山中。
正月三日甲子题
作者：陈杰
朝代：元
体裁：七言律诗

柳边梅外试阴晴，清晓谁来鹊满庭。春似久痿才得沾，天如熟醉骤难醒。窗含西岭千秋白，笔转东皇万古青。又与新年书甲子，阶前尧历第三蓂。
武冈向权叔家有陈魏祠堂合祀简斋鹤山惟两公世异事殊实难牵合诸公既极推引复徵予言
作者：陈杰
朝代：元
体裁：古风

简斋以诗冠两都，鹤山以文擅江东。兹溪僻在万山底，辽绝安能来两公。或撞天关忤九虎，或走穷海随六龙。畏途迂车一笑粲，远谪信杖双音跫。谁其主者林下叟，又谁嗣之大雅翁。诗题田家足浑朴，帖送石刻何舂容。百年向氏两奇遇，千载江山真发矇。到今窗户有佳色，尚想林壑生清风。恭惟人物一代几，伊洛既竭岷峨空。艰虞各行天下半，名数况复参枢崇。高吟大册照寰宇，如此过化良亦匆。泥上指爪东西鸿，精神如水行地中。偶然流落亦安计，牵合推引惊盲聋。二公德业吾岂敢，浅陋最识诗文工。平生此两大家数，秤较力量能无同。创闻合祀适有契，一瓣聊借歌词通。
武宁道间遇故旧于负贩中
作者：陈杰
朝代：元
体裁：七言律诗

拍天富贵有危机，屠钓逃名未觉非。许靖何尝羞马磨，王章安用泣牛衣。班荆道旧身俱晚，折柳临分意重违。且复斯须相劳苦，明年我亦荷锄归。
永穆陵復土随龙除官甚盛
作者：陈杰
朝代：元
体裁：七言律诗

故王沉愤九重泉，先帝焦劳四十年。已有含桃荐新庙，独无麦饭洒荒阡。挽回天怒当初政，扶植人伦在众贤。此邸最关宗社计，加恩莫放代来先。
江亭小憩
作者：陈杰
朝代：元
体裁：五言律诗

远树依山瘦，空江抱郭斜。水云涵雁影，晴雪落梅花。经岁长为客，方春最忆家。又持五字律，草草答年华。
江亭秋思
作者：陈杰
朝代：元
体裁：五言律诗

江阔初寒雨，天高欲委秋。轻阴明远巘，晚色澹平畴。桂树幽人屋，芦花钓叟舟。人生足清事，长遣意悠悠。
江天
作者：陈杰
朝代：元
体裁：七言律诗

凉意萧萧起白蘋，凭高小扇一障尘。西风可是生华发，秋水偏能隔美人。巴曲数声乌散后，楚骚满目雁来新。江天只属渔翁管，那得閒愁上钓纶。
江头閒行送去客
作者：陈杰
朝代：元
体裁：五言律诗

正有寻梅约，今朝此见梅。小停剡溪棹，更尽渭城杯。人物良堪惜，山川会复来。前村风雪夜，归意莫生埃。
江永
作者：陈杰
朝代：元

江之永兮，朝宗于海。匪江永兮，洛水攸会。洛书其系兮，曷敢不爱。江之永兮，于海朝宗。匪江永兮，河水攸同。河图其系兮，曷敢不恭。江之永兮，我瞻禹迹。微江之永兮，三正几息。三极其系兮，曷敢不惕。
沙头点视城池
作者：陈杰
朝代：元
体裁：七言律诗

酸风射眼旧沙头，我亦从来两鬓秋。万里客心惊塞雁，五更归梦化江鸥。山川信美坐成晚，风景不殊看总愁。征筑百年无了日，老天亦自厌兵休。
沙头送客和伯文
作者：陈杰
朝代：元
体裁：七言律诗

报答春光两鬓华，荆南二月苦无花。津亭折柳清江驶，野寺观棋白日斜。赋客不来楼背隰，霸功安在戟沉沙。归途却惜匆匆过，一径深红卖酒家。
泛西湖
作者：陈杰
朝代：元
体裁：七言律诗

百年岁月此池台，十里云霞镜面开。青鸟惯含红旆去，小娃频采白莲回。玉箫吹拂玻瓈国，绣縠穿交金碧堆。好是太平人自乐，宫车咫尺不曾来。
浙江潮
作者：陈杰
朝代：元
体裁：五言绝句

只道潮声落，潮来复有声。何当机事息，暂遣海门平。
淮南听雨歌
作者：陈杰
朝代：元
体裁：古风

前檐看雨如银竹，后檐听雨如泻瀑。九衢对面起波涛，昨日黄埃一丈高。书生生无快意事，天公覆手为办此。邂逅一惬吾已多，千家万家丰年歌。三更不寐凉如水，清愁宛转秋风起。壮士天河更洗兵，皇威海岱一时清。幅巾归去江南好，长卧东皋听雨声。
淮南看雪歌
作者：陈杰
朝代：元
体裁：古风

出门看雪一万里，闭门读书一万年。读书只读三皇后，看雪还看太始前。洪濛以还初纪异，鍊石补天灰渗地，人虫森然盗元气。介鳞日深蹄迹多，阃抉垠开奈若何。千山忽绝万径灭，宇宙鹘崙无璺裂。夜灯太极强披图，清晓长淮初见雪。丁宁莫遣风日分，暂时大地皆瑶琨，我尔一醉琼花樽。明朝山河各异色，独在书生头上白。
清坐
作者：陈杰
朝代：元
体裁：古风

晨兴绝无思，清坐还复佳。夜气不啻存，俗氛殊未来。居然类禅定，正尔悟心斋。明发谢西爽，故山先梦回。
清明日新霁
作者：陈杰
朝代：元
体裁：五言律诗

昨夜风雨声，今朝鸟弄晴。光阴殊变态，天地本清明。世事观新火，年华怯冷饧。棠梨溪上冢，诸老得无情。
滕王阁
作者：陈杰
朝代：元
体裁：七言律诗

稍觉阑干远水漪，枉持钱贯去安之。湖山千古户庭内，帘栋几番鸾玉时。记好尽堪邕辍翰，序工且放颢题诗。西风何限凭高事，铁笛吹愁酒一卮。
灯夕解嘲和同官二首
作者：陈杰
朝代：元

年光冉冉东流水，客恨匆匆旦过僧。门插一枝荆楚柳，梦回十里广陵灯。同上南楼看月去，莫嫌官舍冷如僧。一株西北平安火，万里东南无尽灯。
灯夕解嘲和同官二首·其一
作者：陈杰
朝代：元
体裁：七言绝句

年光冉冉东流水，客恨匆匆旦过僧。门插一枝荆楚柳，梦回十里广陵灯。
灯夕解嘲和同官二首·其二
作者：陈杰
朝代：元
体裁：七言绝句

同上南楼看月去，莫嫌官舍冷如僧。一株西北平安火，万里东南无尽灯。
熊校尉挟名画来淮得官辞归
作者：陈杰
朝代：元
体裁：五言律诗

同是饮玻人，均为骑鹤身。我无钱使鬼，君有画通神。客梦黄粱熟，边愁白发新。归帆过鸥社，为拂钓蓑尘。
狮子寨小港亸风
作者：陈杰
朝代：元
体裁：七言律诗

惊涛拍岸临无地，远壑藏舟别有天。风举酒旗黄帽舞，雨抛鱼网绿蓑眠。机心起灭浮沤外，世事昏明返照边。安得杖拿相印可，碧芦深处小延缘。
猛虎行
作者：陈杰
朝代：元
体裁：乐府曲辞

北平山头羽穿石，将军醉眼横夜色。高堂白昼坐眈眈，想见负嵎俱辟易。铜镮锁深双古槐，霍地啸舞含风雷。三生得非故人积，变化为我腾空来。目光射庭威百步，童奴近前初不怒。再三未敢尺箠麾，生绡张罗红打围。头如可编须可捋，约莫留皮是浑脱。世上丹青得许神，向来叶公龙乃真。笑渠槛中直摇尾，不动齿牙犹咀尔。乾坤意气空峥嵘，饥鼠倒齧云母屏，论功有不如狸狌。人间猛者何暇像，韩公歌行最知状。
王仪仲名其读书之所曰松林愿印一言
作者：陈杰
朝代：元
体裁：古风

昔人读书松竹林，今之书林乃无竹。有松无竹何不可，松亦元同借邻烛。十年人事桑田变，隔舍丁丁斧斤蹙。归来窗下一灯青，夜半林空山鬼哭。乃知艺木印岁寒，不似闭门翻故牍。客来若问子孙枝，窗间正有声吾伊。
理考挽词
作者：陈杰
朝代：元
体裁：五言律诗

艺祖的孙传，仁皇享国年。思文重揭日，皇武再中天。多难扶三正，弥留痛八埏。乾坤理最大，高益帝王前。
琴窗夜雪
作者：陈杰
朝代：元
体裁：五言绝句

寒更洞书幌，几上明素弦。满意宇宙曙，霏霏正漫天。
用同官南楼韵尾联以慰李倅子发
作者：陈杰
朝代：元
体裁：七言律诗

年时歌管萦云处，閒倚栏干水拍空。万古胡床自明月，几行官柳又西风。鬅鬙那复梳千下，磊磈聊须酒一中。更忆翘材人独自，夜灯寒雁耳偏聪。
男竹枝歌
作者：陈杰
朝代：元
体裁：词

东园一株千叶茶，阿翁手栽红锦花。今年团栾且同看，明年大哥天一涯。
病起
作者：陈杰
朝代：元
体裁：七言律诗

苦炎未了又悲秋，如此相催老即休。病里有时乌可帝，梦中奚翅蚁能侯。屈平正不争鸡鹜，老子真堪谓马牛。兹理卧来尤透彻，飒然毛孔散千忧。
登岳阳楼
作者：陈杰
朝代：元
体裁：七言律诗

扁舟小系画栏西，万里清光一拄颐。湖面欲包天外去，峤鬟疑割海中来。高空自泻轩皇乐，元气长涵老杜诗。庆历残碑重回首，此生何限退忧时。
登钟山憩定林
作者：陈杰
朝代：元
体裁：五言律诗

禾黍古离宫，荒畦屈曲通。语音京洛近，王气海潮东。山色馀萧寺，松声尚晋风。兴亡不可诘，太息定林翁。
破屋
作者：陈杰
朝代：元
体裁：七言绝句

江头风雨连年恶，破屋惊秋复惜春。天上金瓯足时栋，人间白发是閒身。
秋热抵信上一歌馆壁张芦雁寒林
作者：陈杰
朝代：元
体裁：五言律诗

老火张成伞，柔金伏在炉。正遮西日手，忽坐北风图。霜叶条嗷雁，冰枝有噤乌。摩挲怀美献，短策济时无。
移居戍将衙
作者：陈杰
朝代：元
体裁：五言律诗

细柳连营地，高风昨夜秋。叟兵擐甲叹，中妇寄衣愁。白骨闺犹梦，黄丁籍已收。江南穷巷士，抵掌说封侯。
程簿能静袖诗来访次韵
作者：陈杰
朝代：元
体裁：七言律诗

高吟鼎脔屡经尝，群噪纷纷子贡墙。雪曲我应惭郢下，笛声公自感山阳。堪嗟绛老泥涂役，孤负春官桃李场。斗大康山盛儒者，凭谁推此叩循良。
穷居
作者：陈杰
朝代：元
体裁：七言律诗

穷居省事亦欣然，老屋中间易一篇。安步当车蔬当肉，笔耕为耒纸为田。幸生朱陆相鸣后，犹忆羲文未露前。三益不来山月白，卧听涧水说真诠。
空第
作者：陈杰
朝代：元
体裁：七言律诗

潭潭居府美哉轮，歌舞回头迹已陈。东阁早知为马厩，西曹正可认车茵。高明易瞰多招鬼，富贵无常忽易人。看取田文何意气，雍门未鼓泪盈巾。
立春久渴雨大阃正月八日祷遄应
作者：陈杰
朝代：元
体裁：七言律诗

农祥见正久当雨，元日至人还要晴。长旦始和开岁事，一番既渥起春耕。瓣香及物何神速，咫拜瞻天只血诚。小待为霖三日足，灯宵又放十分明。
端午命童采药
作者：陈杰
朝代：元
体裁：七言律诗

清薰一枕暑初炎，綵索朱符懒重拈。天上赐衣无媚骨，山中采药有长髯。扶衰底要三年艾，用拙何嗟六日蟾。惟有昌阳堪引寿，一杯泛玉不妨添。
笃志斋前新竹
作者：陈杰
朝代：元
体裁：七言绝句

晕消旧习风前箨，怒长新功雨后竿。头角崭然真小友，雪霜岁晚更相观。
答李道士
作者：陈杰
朝代：元
体裁：七言绝句

老子废吟恐妨道，道人学诗如学仙。探藏不惜藏诸密，试换黄庭内景篇。
答龚帅干楚清
作者：陈杰
朝代：元
体裁：七言律诗

一水相望汝与丰，乱来如隔万山重。清名昔已香三楚，晚节今真继两龚。正自南山深雾豹，何时东野快云龙。唾珠满纸悭琼报，聊写相于磊磈胸。
索隠张君风鉴兼人未尝衣帛食肉自谓数短故勉之归就肆焉
作者：陈杰
朝代：元
体裁：七言律诗

布衣蔬食百无营，底用江湖更有声。正尔多才忧管辂，何如一肆老君平。逢人足可谈忠孝，对鬼无劳语爽精。问鹊占珠还动否，亲年喜惧室嬛嬛。
红梅
作者：陈杰
朝代：元

千树江头雪作裳，一枝故欲犯时妆。分明瑩薄裁琼玉，不比胭脂抹海棠。
维扬之役浩堂拨赐钜舟愿易小者
作者：陈杰
朝代：元
体裁：七言绝句

美哉不济如此水，巨川有楫春万里。空贻魏瓠拙用大，谁谓河广航一苇。
罗寿可再如旧都作归来窗以为亲悦劝之归者皆是予特下转语焉
作者：陈杰
朝代：元
体裁：古风

玉门关冷风低草，浪泊水西看飞鸟。柴桑松菊坐来荒，杜曲桑麻随分有。封侯作梦嗟晚岁，吟诗无功成白首。蓦波一叶故都怀，短世閒身发方黝。未省匡山几卷书，能胜平乐千金酒。白云舍下绮疏新，行止随时总悦亲。君家所有吾犹赠，已负东洋北海身。
老米暮景
作者：陈杰
朝代：元
体裁：五言绝句

承平米家船，遗我独悽然。此岂有愁地，不能无暝天。
胡端逸结庵于清江之草鞋甲岁晏言别始知犹有九袠母在敬和韵
作者：陈杰
朝代：元
体裁：七言律诗

千羊濈濈拥初平，不抵封人反哺羹。自说老来行欲倦，忽闻亲在座皆惊。白云飞动能无思，寒雀啁啾故有声。回首送君双泪落，松楸霜露正关情。
腊月中旬立春快雪遄晴
作者：陈杰
朝代：元
体裁：七言律诗

夜光吟屋炯无眠，晓色梅檐重粲然。芒端残腊洗晴雪，花底好春回隔年。田畴膏脉占时早，禽鸟和声得气先。多少趋生寰宇望，紫皇更斡大钧旋。
至日拜赐
作者：陈杰
朝代：元
体裁：七言绝句

千官万岁讲朝仪，黄伞高张簇仗齐。清晓山窗频扣首，虬须隆准伴宸奎。
苏东坡西山诗前后和者五十馀篇暇日登览怆然有感于元祐绍圣之事僭亦用韵
作者：陈杰
朝代：元
体裁：古风

槛外春江如酦醅，槛前松株逐番栽。西门安得陶氏柳，西岭并无坡老梅。惟馀荒溪入烟雾，曾载辙迹行崔嵬。洼樽其多一卷石，清风千丈严濑台。人间此事固不朽，山高唐业澌成埃。干戈五季乱离瘼，帝命封之白云堆。馀三百年付迁客，眼底盆盎得古罍。每登胜绝不忍去，往往拂枕眠其隈。毁书灭迹坐再闰，枝筇双屐印藓苔。无端玉堂牵清梦，九虎乍放天门开。武昌旧令偶同直，得句一粲金莲摧。那知白头不同趋，首倡绍述蚊成雷。凭高为吊千古恨，魂兮可招傥一来。并持公案徵漫叟，立尽落日山灵哀。
苏湖道间
作者：陈杰
朝代：元
体裁：五言律诗

风物瞻天咫，林塘占地幽。夹墙楼荫术，跨岸屋藏舟。湖近家皆给，田腴岁再秋。幸生无事日，更隶浙西州。
荆州雪
作者：陈杰
朝代：元
体裁：五言律诗

荆州寒气盛，一尺雪花围。赏觉心犹在，餐怜齿寖非。蔡功裴度入，剡兴子猷归。岂不俱奇事，微醺讯玉妃。
菊畹秋香
作者：陈杰
朝代：元
体裁：五言绝句

金茎馀孤标，青女满杀气。随地堪百畦，流芳亦千岁。
萱径携筇
作者：陈杰
朝代：元
体裁：五言绝句

松下无喝道，言树聊蠲忧。谁知赤藤杖，独倚万古愁。
见诸君感事之作
作者：陈杰
朝代：元
体裁：七言绝句

鼎湖不挟宇宙去，骊墓曾包山海来。教儿倒诵阿房赋，一与张阳洗七哀。
见邸报
作者：陈杰
朝代：元
体裁：七言律诗

正徯朝阳听凤鸣，忽传鹈鴂作秋声。百年事会纷成毁，一日光阴屡晦明。张霸安能识时务，翟公久自见交情。人间快意真难待，茅屋看山了此生。
讯给事徐尚书自除知制诰归
作者：陈杰
朝代：元
体裁：五言律诗

书生稽古力，词苑久虚名。聊远三台逼，非贪一佛荣。乃身自本末，岂果有亏成。不尽明时报，归来颂太平。
试问
作者：陈杰
朝代：元
体裁：五言绝句

试问屋藏书，何如斛贮珠。奄奄投阁老，凛凛坠楼姝。
诗客有叹不遇者作诗人傲以慰之
作者：陈杰
朝代：元
体裁：七言律诗

世间最有诗人傲，龙马行天不受鞿。钟鼎何如白木镵，轩裳得似绿蓑衣。舍人锦好宜遭卷，谏议茶清亦取讥。近代后翁尤卓绝，客来无语袖金归。
诵诗
作者：陈杰
朝代：元
体裁：五言绝句

盛气劘骚垒，长歌历杜藩。二南四字始，万古一解难。
请代
作者：陈杰
朝代：元
体裁：五言律诗

郡小凋残最，兵馀旱疫仍。不能无狱讼，但见可哀矜。卿自别利器，吾犹治乱绳。新林有孳尾，珍重莫呼鹰。
读书三首
作者：陈杰
朝代：元

画前逃弧马，井法开赋役。圣人本仁民，何意重利蹠。书初说包贡，礼有献民虏。末流尚忍闻，作俑叫千古。汝以为多学，吾犹及阙文。忧端已秦誓，糟粕尚三坟。
读书三首·其一
作者：陈杰
朝代：元
体裁：古风

画前逃弧马，井法开赋役。圣人本仁民，何意重利蹠。
读书三首·其三
作者：陈杰
朝代：元
体裁：古风

汝以为多学，吾犹及阙文。忧端已秦誓，糟粕尚三坟。
读书三首·其二
作者：陈杰
朝代：元
体裁：古风

书初说包贡，礼有献民虏。末流尚忍闻，作俑叫千古。
读史
作者：陈杰
朝代：元
体裁：古风

口体乃累人，寒饿事亦细。拥彗何为者，妨我雪中睡。先生死非令尹辱，彼四百家无罪哭。粟三钟，薪十束，天留先生雪楚狱。
读邸报
作者：陈杰
朝代：元

战骨如山血未乾，补疮遮眼肉都剜。向来手诏真哀痛，间者人言已治安。夜访宰臣忧卧榻，昼延学士论危竿。祖宗全盛犹如此，半壁江风面面寒。钻刺逢迎状似奴，是非羞恶一毫无。盖间老犬曾共嗾，韝上新鹰正待呼。递趱庸回联鼎食，长排耆俊在泥途。一朝政事渠何算，可惜倾人好国都。
读邸报·其一
作者：陈杰
朝代：元
体裁：七言律诗

战骨如山血未乾，补疮遮眼肉都剜。向来手诏真哀痛，间者人言已治安。夜访宰臣忧卧榻，昼延学士论危竿。祖宗全盛犹如此，半壁江风面面寒。
读邸报·其二
作者：陈杰
朝代：元
体裁：七言律诗

钻刺逢迎状似奴，是非羞恶一毫无。盖间老犬曾共嗾，韝上新鹰正待呼。递趱庸回联鼎食，长排耆俊在泥途。一朝政事渠何算，可惜倾人好国都。
贵要之客来
作者：陈杰
朝代：元
体裁：七言绝句

幽居日对野人多，满耳桑麻不及他。惊怪朝来富新事，径容贵客偶相过。
贾鹿泉屡约一出小诗代行十首
作者：陈杰
朝代：元

故家文献世公台，直为遗黎万里来。应念颠崖最辛苦，更移鄂省近南开。河洛声名莽旧墟，百年消息孕真儒。南方只道足文史，今见北方行秘书。悃愊无华忧世深，十诗直写古人心。也教穷谷敲推士，一识中原正大音。兵前创建教条新，鞍马丛中玉雪身。揭起先牌一廉字，十州草木亦回春。世变峥嵘可奈何，鱼龙杂袭故应多。风休云定须臾事，惟有高贤炯不磨。上都仁问远如天，人望公来望岁然。正有郇模三十字，含毫欲愬复难宣。南北风殊久未谙，乱离更值旱如惔。斗升试酌西江水，应有汤年一溉甘。诏旨丁宁画一颁，尽驱黠吏革贪官。若行两事无他事，民命那无一线宽。释老新来各有宗，四民最惜一民穷。挽回世道能无在，主张斯文尽属公。故园三亩淡生涯，雨横风狂缩似蜗。从此亦称萧相客，合无稳种邵平瓜。
贾鹿泉屡约一出小诗代行十首·其一
作者：陈杰
朝代：元
体裁：古风

故家文献世公台，直为遗黎万里来。应念颠崖最辛苦，更移鄂省近南开。
贾鹿泉屡约一出小诗代行十首·其七
作者：陈杰
朝代：元
体裁：古风

南北风殊久未谙，乱离更值旱如惔。斗升试酌西江水，应有汤年一溉甘。
贾鹿泉屡约一出小诗代行十首·其三
作者：陈杰
朝代：元
体裁：古风

悃愊无华忧世深，十诗直写古人心。也教穷谷敲推士，一识中原正大音。
贾鹿泉屡约一出小诗代行十首·其九
作者：陈杰
朝代：元
体裁：古风

释老新来各有宗，四民最惜一民穷。挽回世道能无在，主张斯文尽属公。
贾鹿泉屡约一出小诗代行十首·其二
作者：陈杰
朝代：元
体裁：古风

河洛声名莽旧墟，百年消息孕真儒。南方只道足文史，今见北方行秘书。
贾鹿泉屡约一出小诗代行十首·其五
作者：陈杰
朝代：元
体裁：古风

世变峥嵘可奈何，鱼龙杂袭故应多。风休云定须臾事，惟有高贤炯不磨。
贾鹿泉屡约一出小诗代行十首·其八
作者：陈杰
朝代：元
体裁：古风

诏旨丁宁画一颁，尽驱黠吏革贪官。若行两事无他事，民命那无一线宽。
贾鹿泉屡约一出小诗代行十首·其六
作者：陈杰
朝代：元
体裁：古风

上都仁问远如天，人望公来望岁然。正有郇模三十字，含毫欲愬复难宣。
贾鹿泉屡约一出小诗代行十首·其十
作者：陈杰
朝代：元
体裁：古风

故园三亩淡生涯，雨横风狂缩似蜗。从此亦称萧相客，合无稳种邵平瓜。
贾鹿泉屡约一出小诗代行十首·其四
作者：陈杰
朝代：元
体裁：古风

兵前创建教条新，鞍马丛中玉雪身。揭起先牌一廉字，十州草木亦回春。
赠冰月相士
作者：陈杰
朝代：元
体裁：七言绝句

十年已往如冰冷，千载方来似月明。唐许何尝关世事，人间正有一书生。
赠孙仙辈
作者：陈杰
朝代：元
体裁：五言律诗

株峰紫翠边，仙已住三年。手有屠龙技，腰无跨鹤钱。地图藏尚秘，山屐著多穿。笑指青囊道，人家要福田。
赠张慈宝五行精到奇中
作者：陈杰
朝代：元
体裁：七言律诗

大慈寺里谈天宝，蜀产凋零此亦奇。借我干支作正鹄，验渠祸福似蓍龟。李虚中术曾无失，绛老人年漫不知。大运茫茫君自扣，故乡归去定何时。
赠徐先辈星命课
作者：陈杰
朝代：元
体裁：七言绝句

三命横铺下点星，风雷歘起斗牛灵。正堪持献云霄士，不中山间倦客听。
赠熊易课
作者：陈杰
朝代：元
体裁：七言绝句

宿雨初收水满村，断桥千事不相闻。隔篱试写流年影，手种山田熟几分。
赠玉壶相士
作者：陈杰
朝代：元
体裁：七言绝句

黄金取印斗来大，白玉作壶冰样寒。子号甚清堪自照，吾诗愈淡欲谁看。
赠艾校尉
作者：陈杰
朝代：元
体裁：七言律诗

相逢莫说乱离苦，江北江南皆战场。何限忠肝膏草野，几多徒手化侯王。方当羽檄驰千里，信有缨冠卫一乡。事已论功殊未已，何如相贺返屠羊。
赠蔡俊民挟雷法兼眼科北行
作者：陈杰
朝代：元
体裁：古风

乖龙捲雨焦土山，妖蟆蚀晴长夜漫。安得霹雳鞭龙起，取光还天磔蟆死。寥落风霆道术空，坐看短世入盲聋。南人巫医尚方满，一试两长君恨晚。
赠雪篷相士
作者：陈杰
朝代：元
体裁：六言诗

寒江独钓焉往，剡溪高兴久空。欲识梅花自色，小须雪霁开篷。
赠高眼相士
作者：陈杰
朝代：元
体裁：五言律诗

遍阅穹华了，还来寂寞滨。山林枉高眼，宇宙著低人。关月吟魂冷，吴霜鬓影新。相逢欲开说，笑指腊醅醇。
过小孤顺风纵帆瞬息数百里
作者：陈杰
朝代：元
体裁：七言律诗

顺水风吹顺水船，全家水上作飞仙。犹疑五老瞠居后，不觉九华参在前。萧飒自怜双鬓发，应酬不暇许山川。腐儒易动还多事，三老齁齁倚柁眠。
过衢阻潦宿民家
作者：陈杰
朝代：元
体裁：五言律诗

暮程闻潦涨，投宿取村斜。凉借何方雨，香来隔浦花。翁分区种粒，妇进圃抽芽。官驿应无此，通宵梦亦佳。
迓古心观相帅长沙
作者：陈杰
朝代：元
体裁：七言律诗

夹道欢呼百吏恭，微垣上相领藩雄。一星文采低南斗，十乘先驱走祝融。孔子犹须晚封楚，周公只合早归东。林深近亦闻时事，小驻油幢请下风。
还家父老见迓境上
作者：陈杰
朝代：元
体裁：五言律诗

出塞功名薄，还家父老怜。尚迟一饭报，又愧五浆先。手本平分社，诗堪助种田。从今数来往，东陌与西阡。
述往二首
作者：陈杰
朝代：元

阿六生活大可，滕叔经纪自能。申生死为恭子，宁哥墓曰惠陵。贞惠文子升士，睿圣武公好贤。晏平仲狐裘一，齐景公驷马千。
述往二首·其一
作者：陈杰
朝代：元
体裁：六言诗

阿六生活大可，滕叔经纪自能。申生死为恭子，宁哥墓曰惠陵。
述往二首·其二
作者：陈杰
朝代：元
体裁：六言诗

贞惠文子升士，睿圣武公好贤。晏平仲狐裘一，齐景公驷马千。
追哭泉谷徐侍郎墓
作者：陈杰
朝代：元
体裁：五言律诗

更化公初召，将行我赋诗。呼儿同肃客，谓子亦忧时。不尽相于意，而无再见期。些章惭拱木，亦复叹吾衰。
送七侄游学
作者：陈杰
朝代：元
体裁：五言律诗

迅甚风鹏翮，萧然野鹤深。一经教子旧，万里出门新。天下师传道，方来友辅仁。异时吾悔杀，虚负客中春。
送万平野余秋山被荐北行
作者：陈杰
朝代：元
体裁：七言律诗

朔云垂天野四平，羌笛叫月山秋清。金台此日燕万里，绵蕞当年鲁两生。衢路屏营诗少味，江关萧瑟赋多情。西风瞥眼鲈鱼鲙，一夜相思闻雁声。
送中斋过家入燕
作者：陈杰
朝代：元
体裁：七言律诗

江浙相望半月程，燕云万里重行行。几多临水登山赋，不尽还家去国情。三入换来金印大，一归赢得綵衣明。东湖何似西湖好，且对梅花捧寿觥。
送别
作者：陈杰
朝代：元
体裁：古风

晓色澹长路，微霜乍沾巾。彗妖如撒沙，下覆秋江濆。送君万里船，黯然及兹晨。岂无阳关叠，亦有酒盈樽。忧端塞宇宙，壮怀浩风云。丈夫瞩千载，薄细安足陈。欲语重回首，天高水无津。
送安常簿
作者：陈杰
朝代：元
体裁：五言律诗

怪来留滞久，世尚识斯人。雨露元深厚，龙蛇互屈伸。定无绵蕞习，富有治安陈。华要方从始，青云自立身。
送客
作者：陈杰
朝代：元
体裁：五言律诗

信屐倦仍还，诗生暮霭间。塘蒲身共晚，野鹤意俱閒。送客度流水，见云归别山。一声长啸远，吾亦掩柴关。
送张教授赴广阙
作者：陈杰
朝代：元
体裁：五言律诗

远戍不辞难，书生本色官。炎埃五岭热，夜雨一毡寒。乡信无鸿到，梅花当雪看。风云忽谐偶，击海起鹏抟。
送彭莱山谈星
作者：陈杰
朝代：元
体裁：古风

颍川贤人聚无聚，德行何裨理乱数。吴中高士死不死，少微何与兴亡事。古来观星观用星，閒剧灾祥一羽轻。浑仪图上无人会，两曜五行四馀外。有福星力关世大，一夕烦君十起看。光芒看取十分端，百千万亿苍生命，由来都在上头安。
送朱靖州
作者：陈杰
朝代：元
体裁：五言律诗

渠水咨良牧，金台辍上宾。山川今后户，蛮獠亦吾人。保障一方寄，裤襦千里春。西师足家问，吉语寄邮频。
送林一甫试浙漕二首
作者：陈杰
朝代：元

关防秋暑双蕉叶，商略时宜十兔毫。赠别不须嗔语浅，如君正复坐名高。偶题熟纸光浮桂，漫遣生绡色染蓝。入手功名如此耳，人间看北会成南。
送林一甫试浙漕二首·其一
作者：陈杰
朝代：元
体裁：七言绝句

关防秋暑双蕉叶，商略时宜十兔毫。赠别不须嗔语浅，如君正复坐名高。
送林一甫试浙漕二首·其二
作者：陈杰
朝代：元
体裁：七言绝句

偶题熟纸光浮桂，漫遣生绡色染蓝。入手功名如此耳，人间看北会成南。
送淮漕洪监移节江东暂回天目
作者：陈杰
朝代：元
体裁：七言律诗

冷云初雁水明霞，遥见星躔动汉槎。咫尺江淮分表里，一番礼乐又光华。水通建业宁迂道，天近城南且过家。忙处得閒应更好，故园秋色上黄花。
送程楚翁归歙用其韵
作者：陈杰
朝代：元
体裁：五言律诗

木落见江空，星回属纪穷。畏途兵杂盗，急景雪兼风。问学嗟游子，论交愧老翁。归来富千古，此理此心同。
送陈知录赴班改秩
作者：陈杰
朝代：元
体裁：五言律诗

相看同味少，又送可人行。晓日朝天旆，春江下水程。方将有民社，何患不公卿。还忆南楼夜，论心霜月明。
郊行小憩
作者：陈杰
朝代：元
体裁：五言律诗

岚气深笼屋，机声细出林。落花流水径，芳草短墙阴。啼鸟招人处，斜阳过客心。明朝坐曹去，拄颊盼遥岑。
郊行遇乡人
作者：陈杰
朝代：元
体裁：五言律诗

乱后江滨路，跫然客里声。依稀认维梓，邂逅共班荆。邑里今安否，亲交半死生。松楸十年泪，和酒对君倾。
酬别孙道人存心归上饶二首
作者：陈杰
朝代：元

消得刚风三日夜，吹开正色泬寥天。苏门月朗君长啸，太华云高我昼眠。短些几回无寄处，一声归鹤落江东。两行老泪千年恨，问讯骑鲸太白翁。
酬别孙道人存心归上饶二首·其一
作者：陈杰
朝代：元
体裁：古风

消得刚风三日夜，吹开正色泬寥天。苏门月朗君长啸，太华云高我昼眠。
酬别孙道人存心归上饶二首·其二
作者：陈杰
朝代：元
体裁：古风

短些几回无寄处，一声归鹤落江东。两行老泪千年恨，问讯骑鲸太白翁。
酬西山龚学谕
作者：陈杰
朝代：元
体裁：五言律诗

畏人兼惮暑，息影正逃空。忽讶衣冠古，还欣臭味同。带来西岭雪，睡起北窗风。双璧无嘉报，怀斤愧郢工。
醉乡
作者：陈杰
朝代：元
体裁：五言律诗

酒亦有何好，离人而趣天。乾坤拨醅瓮，世界拍浮船。鲁赵移兵隙，淮渑互霸权。醉乡知许事，蜾蠃过吾前。
重宿城头驿
作者：陈杰
朝代：元
体裁：五言律诗

天地秋声早，山河夜色深。市荒馀冷锉，村迥落孤砧。纸帐三生梦，蒲团万古心。漫漫独无旦，微步数看参。
重过西湖感事
作者：陈杰
朝代：元
体裁：古风

衣如飞鹑马如狗，二尺锦囊香宇宙。车如流水马如龙，濯龙桥边吹断蓬。诸公南渡亦不恶，百年西湖最行乐。师王园地号山庄，戚畹洞天标水乐。铜铺珠箔锦为茵，玉箫金管歌遏云。曲江三月势绝伦，此占四时长作春。岁月无情留不住，园上送官洞更主。当时一聚冶游尘，雨打风飘去安所。三间古屋馀老梅，千年放鹤归来暮。
金谷客
作者：陈杰
朝代：元
体裁：古风

脱旧著新金谷客，力能除蛟并白额。家养飞飞角傅翼，天下风尘儿亦得。高才疾足长叹息，御卿无权挽无力。可人可人与游辟，出门实繁九千蹠。
闭门
作者：陈杰
朝代：元
体裁：七言绝句

闭门风雨九十日，生物趋新曾未休。适见桃枝暗明月，渐闻柳絮逐江流。
闻履斋丞相再论贬
作者：陈杰
朝代：元
体裁：七言律诗

江涛如此得离难，祸本萧墙两巨奸。仲举能无推席起，茂弘正有角巾还。救时岂料兔三窟，去国才知虎九关。卖论取官方翕翕，吾诗未敢落人间。
闻须溪坐午谢客用所寄绝句韵叶宋英先容
作者：陈杰
朝代：元
体裁：七言绝句

日晏到门三斗尘，隔帘午暝托朝真。乘肩鼻涕关何事，试看斤风向郢人。
阃下忽动归兴
作者：陈杰
朝代：元
体裁：七言律诗

无端佩玉更长裾，衔袖人疑表饵疏。塞路连云痡仆马，辕门似海叹车鱼。那无定远封侯相，正有南涯种树书。久客土思吾亦动，明朝满意听骊驹。
陈梅境恩科晚遇由广而江帅幕留司索赋
作者：陈杰
朝代：元
体裁：古风

昔年锄梅岭头月，今年看梅江路雪。月还在江雪在岭，两处开花一般境。道人两眼冰霜寒，道人一襟湖海宽。梦回纸帐北窗晓，眼前肯作南枝看。月夜雪天花一色，未怕孤山分破得。
除夕
作者：陈杰
朝代：元
体裁：七言律诗

忆曾守岁荆州夜，多少艰虞共济人。一纪重来仍作客，百年谁是自由身。干戈满地今犹昨，日月行天故复新。愿及春回再清晏，绿蓑永换黑貂尘。
除夕对梅花烛花二首
作者：陈杰
朝代：元

花与先生共岁寒，坐来不管漏声残。移瓶更转横枝影，贴在窗扉作画看。顷刻开花剪复成，大如菡萏小朱樱。一年岁事占来日，知为先生报晓晴。
除夕对梅花烛花二首·其一
作者：陈杰
朝代：元
体裁：七言绝句

花与先生共岁寒，坐来不管漏声残。移瓶更转横枝影，贴在窗扉作画看。
除夕对梅花烛花二首·其二
作者：陈杰
朝代：元
体裁：七言绝句

顷刻开花剪复成，大如菡萏小朱樱。一年岁事占来日，知为先生报晓晴。
除日始雪遄霁
作者：陈杰
朝代：元
体裁：七言律诗

去年冬孟朔朝雪，今岁腊三十日来。酿久直疑包地尽，飞狂忽作舞风回。盈虚有数天已定，气候不齐人得猜。流转春光又明发，一樽且送息如雷。
陪蜀士文昌醮
作者：陈杰
朝代：元
体裁：七言律诗

葳蕤桑梓剪为荒，翰墨横流坠绪茫。天北有星明武曲，江南无地托文昌。几时兴雨苏民望，何日乘云返帝乡。我少乞灵今不梦，倚观魁宿照词场。
雪禁体
作者：陈杰
朝代：元
体裁：古风

南风导前北风续，仁气潜随杀机伏。初疑惨淡八表昏，忽变光明大千足。上天之载德如毛，帝力不知封比屋。垢污过眼俱衣被，枯朽何心亦膏沐。调治竹君折节下，表显梅兄受命独。于至严凝见温厚，有大包容分类族。是空非空色非色，在坑满坑谷满谷。铺张元化有许奇，收敛神功又何速。欲搜好句极形容，回首千章成浅俗。夜深兽红妓打围，雪消雪落何用知。
题信州月岩
作者：陈杰
朝代：元
体裁：七言律诗

冈路阴阴忽半规，无盈万古亦无亏。凿开空洞地有眼，劈下广寒天不知。小著山河偏影处，平分蟾桂上弦时。游人莫讶清光少，照见江东几盛衰。
题傅道士鹤鸣泉
作者：陈杰
朝代：元
体裁：七言绝句

梦回华表千年远，思入庐山三叠寒。绿发道人知许事，山中自写鹤泉看。
题和靖祠
作者：陈杰
朝代：元
体裁：七言绝句

欲将心事梅边说，放鹤经年去不还。寒日碧云无限意，却成喑哑对湖山。
题子胥庙
作者：陈杰
朝代：元
体裁：五言绝句

吴以让长国，让亡吴亦随。属镂天讨贼，鱼剑祸阶谁。
题宣和御画芦禽
作者：陈杰
朝代：元
体裁：七言绝句

芦边晚吹冷飕飕，背立孤禽有许愁。可是殿庭无事笔，已含原野十分秋。
题寄傲轩
作者：陈杰
朝代：元
体裁：古风

富贵骄人拥庐儿，寒士不逊原壤夷。傲称凶德无适宜，长者寄尔渠得知。使袜聊为廷尉重，命履乃有帝师用，苟非其人千仞凤。鹦鹉洲前吊月明，归来痛饮师刘伶。
题思妇
作者：陈杰
朝代：元
体裁：五言律诗

碧天无过雁，芳草静游人。深院绿云晓，满阶红雨春。钗鸾慵照影，箫凤暗栖尘。邻女焉知事，终朝学美矉。
题李生烟江万里图
作者：陈杰
朝代：元
体裁：七言绝句

白鸥飞来类从汝，寒雁瞥起几导吾。未觉咫间能万里，曲肱残梦落东湖。
题梅坛毛庆甫道士云悦楼
作者：陈杰
朝代：元
体裁：七言绝句

白衣苍狗无情物，翻手悲欢变古今。输与道人长快活，看渠起灭不关心。
题江山烟水图
作者：陈杰
朝代：元
体裁：六言诗

叠叠云山过尽，茫茫烟水安归。还君此画三叹，閒杀江南钓矶。
题汤隽溪留远法师莲社图
作者：陈杰
朝代：元
体裁：七言绝句

无复斯人过虎溪，溪上朝朝新虎蹄。江左风流却回首，几曾极乐在天西。
题濂溪画像
作者：陈杰
朝代：元
体裁：五言律诗

睟盎真元会，扬休沕穆宣。定非三代下，自得六经先。翠草红莲地，光风霁月天。几神千载悟，纸上更须圈。
题点易窗道人苏门遗啸
作者：陈杰
朝代：元
体裁：七言律诗

书来草木吾臭味，诗有胆气非黄冠。清溪研露一双鹤，苏门啸空千仞鸾。愁连青燐引觞醉，愤入白虹提剑看。谁识道人心最苦，半坛霜月夜漫漫。
题王书史百鴈图
作者：陈杰
朝代：元
体裁：古风

黄芦落木寒飕飗，平沙占断江天秋。嗷嗷累百来未休，宛颈相乐飞相求。其中各有稻粱谋，落旄海上霜满裘，不肯为渠作书邮。南去云峰有尽头，北归矰弋正多忧。冥鸿高哉独无俦，祁连将军生暮愁。
题王氏先壠寿松亭
作者：陈杰
朝代：元
体裁：七言律诗

兵前万事举头非，风太无情宰木悲。马鬣未随陵谷变，龙髯还长子孙枝。会看高表鹤归日，毋忘新栽鹿触时。雨露百年思不极，深心更有岁寒知。
题石泉渔歌
作者：陈杰
朝代：元
体裁：六言诗

渭川其钓莫钓，濠上知鱼非鱼。几曲清泠寄耳，一声欸乃归欤。
题老杜巡檐索笑图
作者：陈杰
朝代：元
体裁：七言绝句

茫端寒燠关生物，一粲疏花可得禁。香影天机行世浅，风骚古思不言深。
题菊乡亭
作者：陈杰
朝代：元
体裁：七言律诗

晋朝徵士种菊处，满地苍云无古今。漫喜孤亭初结构，每怀高节此登临。南山日入输佳气，北阙天长驰寸心。瞻眺徘徊徒感慨，清风帘底坐鸣琴。
题驿壁
作者：陈杰
朝代：元
体裁：七言绝句

骅骝捕鼠不如狸，镆干缀履不如锥。过都历块成何事，剸虎裁蛟彼一时。
风沙
作者：陈杰
朝代：元
体裁：七言律诗

清野风沙觉更长，谪仙此日尚能狂。一株残柳专春事，两箔颓篱共夕阳。过鹢去空江浪白，归鸿没尽塞云黄。酒醒何处吹羌笛，未省吴儿有石肠。
食客
作者：陈杰
朝代：元
体裁：七言律诗

巾履鲜明意气洋，高门悬箔走如狂。惯曾携箸从崔赡，可但驱车造辟疆。合五侯鲭为一馔，染公鼎指要先尝。寄声穷巷长饥士，今代何人饷子桑。
饯西北流寓士舟赴南省
作者：陈杰
朝代：元
体裁：五言律诗

天马从西极，云鹏起北溟。黍离怀故国，风景过新亭。文物衣冠会，山河庙社灵。独无中上策，一耸汉臣听。
黄孟博辞往鄂渚赠别
作者：陈杰
朝代：元
体裁：七言律诗

与君生共一雌辰，枌社相违整十春。肯为江山轻万里，不嫌风雨住兼旬。携书又作鹦洲客，有弟能娱鹤发亲。岂不劝君归去好，回头我自愧鲈莼。
黄茶陵死寇吴荆溪作碑祭文云斥彼懦夫提此英魄为赋诗以挽之
作者：陈杰
朝代：元
体裁：五言律诗

十年三令尹，王事厄还期。只为生人重，非贪死节奇。冷云回雁处，妖雨泣鹃时。提得英魂在，邦侯一片碑。
龙湾野店同军校举杯
作者：陈杰
朝代：元
体裁：七言绝句

饮边聊复得元子，坐上安非类蔡邕。袖取清谈铁如意，茫茫世事正蛇龙。
和西湖竹枝词二首·其一
作者：陈枢
朝代：元

且莫唱君杨白花，听我西湖竹枝歌。竹枝青青多竹节，杨花轻白奈君何。
与茅山李道士同宿石门
作者：陈柏
朝代：元

山空万籁沈，论语对青灯。君本无心侣，吾真有发僧。
京口送戴寿卿之金陵学录兼寄刘云松
作者：陈柏
朝代：元

瓮城至冶城，山影碧崚嶒。泮水春才动，雩坛价已增。乌台争荐鹗，鹍海看飞鹏。问讯云松客，清溪隐钓罾。
和王参政崔徽写真韵
作者：陈柏
朝代：元

芳时无语惜年华，綵笔何心赋落霞。镜里自怜人似玉，天涯不隔貌如花。双瞳蘸绿横秋水，高髻堆春亸碧鸦。犹胜无金买延寿，黑山空使梦还家。
思亲
作者：陈柏
朝代：元

天外东风吹塞沙，忽闻归雁落梅花。江城此夜正春雨，独倚阑干心到家。
焦山题塔
作者：陈柏
朝代：元

树老云间鸟宿，洞深月落潮回。此时此兴不浅，何日何年再来。
登焦山塔二首
作者：陈柏
朝代：元

远寻兰若访参寥，仰见龙蛇窟宅高。试上云梯舒望眼，蓬莱咫尺限云涛。归鞭袅袅拂斜曛，踏碎长街九里云。渐愧蜗牛庐下客，终朝城市醉醺醺。
登焦山塔二首·其一
作者：陈柏
朝代：元

远寻兰若访参寥，仰见龙蛇窟宅高。试上云梯舒望眼，蓬莱咫尺限云涛。
登焦山塔二首·其二
作者：陈柏
朝代：元

归鞭袅袅拂斜曛，踏碎长街九里云。渐愧蜗牛庐下客，终朝城市醉醺醺。
雪中骑牛拜米南宫墓
作者：陈柏
朝代：元

少年不解事，买骏轻千金。何如小黄犊，踏雪空山深。小小双牧童，吹笛穿松林。醉拜南宫墓，地下有知音。
临江仙·次月卿贺生日词韵戊午岁
作者：陈栎
朝代：元

吾族英才常接迹，年来似晓星稀。子言日出喜能卮。先兄元不死，儿白马良眉。青佩次孙欣得与，樊川小侄名宜。香分甲午月宫枝。各当传祖钵，教养愿观颐。
临江仙·次月卿贺生日词韵戊午岁
作者：陈栎
朝代：元
体裁：词

吾族英才常接迹，年来似晓星稀。子言秀逸未尝卮。老夫拍案起，不觉渐舒眉。青佩次孙欣得与，樊川小侄名宜。香分甲午月宫枝。各当传祖钵，教养愿观颐。
再用易巾韵
作者：陈栎
朝代：元

随处聊凭制漆纱，岂其官样必京华。竹皮最古今苴履，㭨子称奇亦贮茶。秃发已知头似笔，笑颜底用面如靴。小冠子夏时方尚，岌嶪青云难自誇。
再用易巾韵
作者：陈栎
朝代：元
体裁：七言律诗

随处聊凭制漆纱，岂其官样必京华。竹皮最古今苴履，椰子称奇亦贮茶。秃发已知头似笔，笑颜底用面如靴。小冠子夏时方尚，岌嶪青云难自誇。
和方虚谷上南行十二首 其一 古航渡
作者：陈栎
朝代：元

济世万古航，乃今横野渡。由此访故人，胜著沙堤步。我传纪行作，冠佩与薇露。何当参诗禅，一澾石头路。
和方虚谷上南行十二首 其七 过牛矢岭
作者：陈栎
朝代：元

坡觅牛矢路，公渡牛矢岭。遂令污秽地，居然化清境。令代曹子方，陈三延癞颈。何时蹑吾履，迢迢山路永。
和方虚谷上南行十二首 其三 过南山
作者：陈栎
朝代：元

南山得宣平，名字可千载。世无死仙人，花瓢今定在。家山有此逢，何必跨瀛海？下视白云衣，苍狗须臾改。
和方虚谷上南行十二首 其二 分流岭
作者：陈栎
朝代：元

又过分流岑，行行足聊休。流品分良难，感此胡分流。大雅久不作，梁栋侪薪槱。蜩鸠笑鹍鹏，一是逍遥游。
和方虚谷上南行十二首 其五 岑山渡
作者：陈栎
朝代：元

扁舟泛古航，昔常阅此奇。盘屈公诗中，眼明再见之。二孤恐飞来，或乃巨灵移。甚勿讹为姑，又须订荄兹。
和方虚谷上南行十二首 其八 过叶有岭
作者：陈栎
朝代：元

我未读公诗，久矣知叶有。地非产此人，人知此地否？当与君子乡，俱传千载后。风饕閟春阳，高节且坚守。
和方虚谷上南行十二首 其六 过杏村
作者：陈栎
朝代：元

杏花富赵村，佳名昉唐代。酣酣红雨春，芳葩谁不爱？转眼铁炉步，发问莫能对。杏村无杏花，赵村亦安在？
和方虚谷上南行十二首 其四 过双桥
作者：陈栎
朝代：元

畴昔饮双桥，独木宽法程。如今过双桥，无复糟床声。桥外吏人稀，饮徒常二更。追咏承平事，略此记西京。
和方虚谷上南行十二首·古航渡
作者：陈栎
朝代：元

济世万古航，乃今横野渡。由此访故人，胜著沙堤步。我传纪行作，冠佩与薇露。何当参诗禅，一澾石头路。又过分流岑，行行足聊休。流品分良难，感此胡分流。大雅久不作，梁栋侪薪槱。蜩鸠笑鹍鹏，一是逍遥游。南山得宣平，名字可千载。世无死仙人，花瓢今定在。家山有此逢，何必跨瀛海？下视白云衣，苍狗须臾改。畴昔饮双桥，独木宽法程。如今过双桥，无复糟床声。桥外吏人稀，饮徒常二更。追咏承平事，略此记西京。扁舟泛古航，昔常阅此奇。盘屈公诗中，眼明再见之。二孤恐飞来，或乃巨灵移。甚勿讹为姑，又须订荄兹。杏花富赵村，佳名昉唐代。酣酣红雨春，芳葩谁不爱？转眼铁炉步，发问莫能对。杏村无杏花，赵村亦安在？坡觅牛矢路，公渡牛矢岭。遂令污秽地，居然化清境。令代曹子方，陈三延癞颈。何时蹑吾履，迢迢山路永。我未读公诗，久矣知叶有。地非产此人，人知此地否？当与君子乡，俱传千载后。风饕閟春阳，高节且坚守。
和方虚谷二首
作者：陈栎
朝代：元

后汉袁与杨，世公五或四。衮衣苟有愧，不如安楚制。我不识斯人，聊复视其世。不有此翁贤，安得贤主器。天壤一虚叟，见之梦寐中。岂必真及门，私淑恩何穷。易说晓棂白，诗编夜檠红。终然欠参请，小草依松风。
和方虚谷二首·其一
作者：陈栎
朝代：元

后汉袁与杨，世公五或四。衮衣苟有愧，不如安楚制。我不识斯人，聊复视其世。不有此翁贤，安得贤主器。
和方虚谷二首·其二
作者：陈栎
朝代：元

天壤一虚叟，见之梦寐中。岂必真及门，私淑恩何穷。易说晓棂白，诗编夜檠红。终然欠参请，小草依松风。
围猎
作者：陈栎
朝代：元

昆虫已是蛰藏时，猎骑纷纭绕翠微。勿谓火攻为下策，略同兵战寓危机。仁心谁去网三面，杀气似环城四围。乾豆元来因报本，充庖岂但爱鲜肥。
子静和易巾韵五用韵答之
作者：陈栎
朝代：元

月移梅影上窗纱，恰读新篇对月华。和似鹅黄盈盎酒，清于兔褐半瓯茶。金身丈六莲生座，汗脚尺三霜满靴。选佛选官俱是幻，诗名不朽后人誇。
寄曹宏斋
作者：陈栎
朝代：元

我不识宏斋，识之文字间。古风久萧瑟，一笔独追还。恨如东鲁人，未得登东山。振衣不自勇，路亦非阻艰。
寄王教授
作者：陈栎
朝代：元

书堂名博士，得见未恨晚。发挥紫阳论，登峰造其巘。仕得四十强，程方九万远。北山勿移文，秋桂芳风遣。
寄郑耕岩
作者：陈栎
朝代：元

古来隐士多躬耕，身将隐矣焉用名。巢由以降名著称，皆违本志非真情。真隐充隐分伪诚，终南捷径招讥评。隐而无名妙不胜，诗之众瞆将惊霆。君家子真当河平，五侯雾塞黄冥冥。此何如时可轩腾，宜哉掉头呼不应。遂使谷口闻西京，名挂法言声铿鍧。君其裔邪良铮铮，几载龙舒以道鸣。岩居高尚追芳馨，时哉不同逢文明。胡忍被褐韬连城，郑公乡想多豪英。仲容方奋青云程，曷不弹冠濯尘缨。天风再秋鹗孤横，春浪红暖翻飞轻。幡然尧舜君与氓，他年身退当功成。法疏广受辞恩荣，明农岩下相携行。世有工画传丹青，与令手卷双合并。
晚蝉
作者：陈栎
朝代：元

秋早梧桐飐晚风，鸣蝉无数树阴中。斜阳似假渠声势，只是斜阳不久红。
次光侄诗韵
作者：陈栎
朝代：元

误子穷途计已疏，择栖所恨匪冈梧。酉申乞舍传书雁，庚癸呼驰汗血驹。儒术谋身惭杜甫，老农请学合樊须。细思金亦何劳跃，陶铸从诸天地炉。
水调歌头
作者：陈栎
朝代：元

殿阁微凉迥，吹到敕书新。定知盘谷深处，草木焕精神。帝念水纹成吉，合得卷阿吉士，州政佐经纶。婉婉幕中画，行矣细敷陈。负公望，行自此，列朝绅。志伊所志，将以斯道觉斯民。家有青毡钧轴，□□□□□□，振武接芳尘。自秉浮溪笔，昼绣记逢辰。
水调歌头·代寿朱子章
作者：陈栎
朝代：元

七十古稀有，今喜见先生。紫阳家学渊奥，场屋旧家声。鹗荐西风早岁，豹隐南山晚节，天爵自尊荣。桂子兰孙拥，南极老人星。杜陵老，多酒债，羡修龄。岂如寿富兼得，熊掌与鱼并。八十老翁为将，九十武公为相，不足为公称。鹤算与同久，道重藐公卿。
水调歌头·代寿朱子章
作者：陈栎
朝代：元
体裁：词

七十古稀有，今喜见先生。紫阳家学渊奥，场屋旧家声。鹗荐西风早岁，豹隐南山晚节，天爵自尊荣。桂子兰孙拥，南极老人星。杜陵老，多酒债，羡脩龄。岂如寿富兼得，熊掌与鱼并。八十老翁为将，九十武公为相，不足为公称。鹤算与同久，道重藐公卿。
水调歌头·贺金沧洲花甲
作者：陈栎
朝代：元

天遣东莱吕，丁巳瑞南州。秺侯芳裔如此，生岁媲前修。偻指六旬逾一，过眼流光两世，花甲又从头。浩气塞天地，吾道付沧洲。暮日望，排日宴，九霞流。齐眉偕老如愿，桂子播芳猷。孙禀箕张双宿，祖付诗书千卷，此外复何求。但愿延椿算，燕翼更贻谋。
水调歌头·贺金沧洲花甲
作者：陈栎
朝代：元
体裁：词

天遣东莱吕，丁巳瑞南州。秺侯芳裔如此，生岁媲前脩。偻指六旬踰一，过眼流光两世，花甲又从头。浩气塞天地，吾道付沧洲。日未暮，宴初列，九霞流。齐眉偕老如愿，桂子播芳猷。孙禀箕张双宿，祖付诗书千卷，此外复何求。但愿延椿算，燕翼更贻谋。
水调歌头·贺金沧洲花甲
作者：陈栎
朝代：元

天遣东莱吕，丁巳瑞南州。＊侯芳裔如此，生岁媲前修。偻指六旬逾一，过眼流光两世，花甲又从头。浩气塞天地，吾道付沧洲。暮日望，排日宴，九霞流。齐眉偕老如愿，桂子播芳猷。孙禀箕张双宿，祖付诗书千卷，此外复何求。但愿延椿算，燕翼更贻谋。
沁园春·代寿张起斋四月十一日
作者：陈栎
朝代：元

首夏清和，望三夕前，天现寿星。恰先庚三日，释迦浴佛，后庚三日，吕洞宾生。慈佛神仙，引前从后，来作人间瑞世英。今耆艾，久提纲诸道，凡万儒灯。金瓯行覆香名。天再遗留侯佐太平。会荣封万户，编符黄石，算绵千岁，经诵黄庭。从赤松游，足知雅尚，好待他年功已成。如今且，向寿星明处，满捧霞觥。
浣溪沙·寿汪茂盘隐即竹逸戊午四月二十？
作者：陈栎
朝代：元

盘隐谁云必太行。神交李愿蹑遗芳。今朝南极一星光。野处襟期尤顺适，退藏滋味更悠长。歌中元说寿而康。
清平乐·寄惠山壬戌四月十二日
作者：陈栎
朝代：元

惠山苍翠。远与毗陵媲。彼处锡泉标第二。此更钟奇毓异。年年初度浮觞。醉余新沦茶香。山下冰濡雪乳，淡中滋味悠长。
清平乐·寄惠山壬戌四月十二日
作者：陈栎
朝代：元
体裁：词

惠山苍翠。远与毗陵媲。彼处锡泉标第二。此更钟奇毓异。年年初度浮觞。醉馀新瀹茶香。山下冰濡雪乳，淡中滋味悠长。
清平乐·寿彬齐四月二十八日
作者：陈栎
朝代：元

清和天气。三荚萱犹翠。恰喜先生初度至。近迓薰弦佳致。几年人物彬彬。文华质实惟均。寿宿临之在上，龙溪文脉常新。
满庭芳
作者：陈栎
朝代：元

偻指中秋，齐头十日，后庚玉兔初弦。当年此际，天地恰生贤。自旦骎骎至望，清咏永、翻胜规圆。高挂在，碧梧山上，清绝绿生烟。怀中梧月照，天知心事，铢视貂蝉。彩衣无价宝，乐自无边。此去古稀近也，长生箓、世世相传。慈萱侧，金杯满泛，梧月吸年年。
满庭芳
作者：陈栎
朝代：元

标格冲夷，声名洋溢，德人泰宇春融。一团和气，还与伯淳同。成就灯窗弟子，今升擢、论铸颜功。弹冠兴，依稀贡禹，应聘教王宫。公家梅涧老，皋比戚畹，声振江东。矧诜诜胄子，得坐春风。自此先生升矣，班玉笋、文补山龙。充德量，薰陶宇宙，和气一团中。
满江红
作者：陈栎
朝代：元

乾鹊鸣檐，殷勤振、玉人生旦。端巧遇、迎长添线，的堪称赞。律转一阳葭已动，复来七日梅初绽。符羲经、□数迓新祺，绵高算。萱春永，斑衣绚。兰房焕，琴声衎。盎一门和气，流霞深泛。世济忠贞貂珥七，羊登强仕鹏程万。未起家、清赏敌神仙，闲游玩。
满江红·代送朱姓吏满归
作者：陈栎
朝代：元

只说琳川，精吏道、恢恢余地。元来是、深衣儒者，将儒饰吏。传世四书端实学，待人一县皆和气。及芳辰、美解赋归来，真堪醉。肩已息，心无愧。青鬓在，苍颜未。符君家翁子，□年当贵。九十月终行鹜退，三千水击抟鹏易。岂有材、如此不超迁，行知遇。
玉楼春
作者：陈栎
朝代：元

庭槐郁郁云屯绿。新霁彩移阶砌曲。丽词入手可弦歌，想是咄嗟成刻烛。牙签高阁应难束。黄奶有时夸睡足。觉来课读爱诸孙，他日登金仍步玉。
玉楼春
作者：陈栎
朝代：元
体裁：词

庭槐郁郁云屯绿。新霁彩移阶砌曲。丽词入手可弦歌，想是咄嗟成刻烛。牙签高阁应难束。黄奶有时誇睡足。觉来课读爱诸孙，他日登金仍步玉。
玉楼春·代和金沧洲韵
作者：陈栎
朝代：元

新篁摇翠添波绿。妆点珰溪深一曲。青衫司马缓来游，卜夜清欢孤继烛。江心桃杖聊开束。更好着鞭驰骏足。樽前聊有遏云声，劣可纤纤扶药玉。
玉楼春·代和金沧洲韵
作者：陈栎
朝代：元

新篁摇翠添波绿。妆点？溪深一曲。青衫司马缓来游，卜夜清欢孤继烛。江心桃杖聊开束。更好着鞭驰骏足。樽前聊有遏云声，劣可纤纤扶药
秋后蝇
作者：陈栎
朝代：元

夏日营营绕案飞，转多秋后亦何为？从教引类集瓜上，落蒂秋瓜能几时。
西江月
作者：陈栎
朝代：元

御史乘骢刚直，庑车揽辔澄清。先声应播五羊城。一道凛然尊敬。庵外疏花破玉，枝头佳实调羹。催归不入秉钧衡。岂但动公诗兴。
西江月·代毕仲永作，迓汪梅庵御史
作者：陈栎
朝代：元

御史乘＊刚直，庑车揽辔澄清。先声应播五羊城。一道凛然尊敬。庵外疏花破玉，枝头佳实调羹。催归不入秉钧衡。岂但动公诗兴。
送汪希道入都
作者：陈栎
朝代：元

行行触秋暑，勇往观国光。修途或濡滞，一瞬北风凉。不仕馀十年，养亲灶罕炀。将谒吏部选，寸禄愿少偿。庶略助甘旨，赎其不遑将。不仕果何因，宪幕尝翱翔。驱驰海南北，讯狱主慈祥。诖误陷贼党，诘问加精详。活千七百人，解纵还善良。几以失出谴，究竟靡滥臧。久之天日开，岁月坐荒荒。濂溪范参父，议狱俱慨慷。杀人求媚人，毋乃欺穹苍。活千人有封，君后必当昌。安得当吾世，而不蒙荐扬。当路愿鉴之，萱草癯北堂。俾得早言归，为养及寿康。临期重丁宁，白云遥在望。
金菊对芙蓉·九月二十五日寿金桐冈
作者：陈栎
朝代：元

寿宿腾光，寿香袅碧，郁葱枝上梧桐。记绂麟令旦，门挂弧蓬。今年东阁郎皆侍，怀章绶、拜捧金钟。荣华富贵，眼前谁似，堪展眉峰。秋高景物俱浓。正阶前金菊，巧对芙蓉。爱菊名寿客，寿与公同。醉蓉初莹凝脂面，酣天酒、芳脸潮红。何妨判饮，与花双醉，醉似花容。
送张吴县之官嘉定分题赋得太湖石
作者：陈桱
朝代：元
体裁：古风

太湖一片石，重峦八面回。影枕碧波月，身駮锦纹苔。岝㟧金峰隐，玲珑翠碧开。玉露浮仙掌，丹霞照天台。云静莲花出，星虚织女来。相门题品旧，坚贞冠古才。
句
作者：陈森
朝代：元

古来贤达士，不蕲当世知。勖哉保令德，千载以为期。
句
作者：陈楚春
朝代：元

红日马头天已近，青云雁背雨初晴。
七夕宫词
作者：陈樵
朝代：元

内人拜月金铺户，凤宿梧枝秋叶下。露华入袂玉阶寒，织署锦工催祭杼。月下金钿照骨明，同心丝绘红生缕。素瓜碧宝上华楼，夜阑飙驭下银州。
三泉
作者：陈樵
朝代：元

泉眼离离傍石棱，奔流脉脉到轩楹。诗成石面花无数，梦冷池头草不生。江夏《茶经》有遗谱，南磳水乐变新声。林居渐觉机心断，渴鹿逢人自不惊。
上虞魏氏湖上精舍图
作者：陈樵
朝代：元

湖上兰舟水上亭，有时水涨与阶平。亭前古柳经春弱，门外孤洲昨夜生。海气遥连育王塔，蜃楼半入会稽城。山阴道士携琴至，写尽风声到水声。
上虞魏氏湖上精舍图
作者：陈樵
朝代：元

湖上兰舟水上亭，有时水涨与阶平。亭前古柳经春弱，门外孤洲昨夜生。海气遥连育王塔，蜃楼半入会稽城。山阴道士携琴至，写尽风声到水声。停舟日日望东溟，蓼岸芦洲露未凝。沙户得花联作絮，吴姬雪藕织为缯。冯夷送月临轩落，海若令潮入岸生。朝暮屯蒙丹自熟，披沙莫学赵台卿。
上虞魏氏湖上精舍图·其二
作者：陈樵
朝代：元

停舟日日望东溟，蓼岸芦洲露未凝。沙户得花联作絮，吴姬雪藕织为缯。冯夷送月临轩落，海若令潮入岸生。朝暮屯蒙丹自熟，披沙莫学赵台卿。
东飞伯劳西飞燕·题飞花亭
作者：陈樵
朝代：元

东飞伯劳西飞燕，花光絮影从风转。蜂黄蝶粉照灵葩，不散明珠祇散花。沾衣堕袂花如雨，羽人化蝶随花去。与人下顾笑春红，春闺一昔生秋容。骨齐熊耳君知否，花艳春晖不经久。羽衣一拂千万春，春花堕蕊齐昆崙。
中秋月
作者：陈樵
朝代：元

银汉西流乌接翼，回首人间化为碧。瑶台月里可避胡，三郎错路归鱼凫。《霓裳》月里亲偷得，却怪李谟偷擪笛。
临花亭
作者：陈樵
朝代：元

主人病癖爱年芳，春日花荒夜月荒。调水分符到西涧，惜花封泪寄东皇。天生国艳春无价，日绕游丝风有光。物色是空非是色，枉教蜂蝶一生忙。恶雨愁风易结阴，夜游秉烛昼传飧。香添荔子能消日，粥费桃花怕减春。绿暗有人来折柳，红飞剪纸为招魂。竹间午梦时惊觉，满眼卿云覆锦茵。芳草生烟药在房，鞓红衣紫共芬芳。丘园风雨三家市，草木文章万丈光。花正欲言还寂默，春无自性不坚良。晚来只有鹅红在，莫放香丝取次黄。满树琉璃閒碧瑶，当归叶长映芭蕉。树头生雨时时湿，春色如花日日销。杜宇有言终不践，绿鱼新种已生苗。今朝百舌闻莺语，飞上梧桐特地娇。右挟长镵左带经，蔬畦药圃照衣明。客来青凤穿花去，草尽苍苔上树生。灵药易荒常检校，繁花无赖枉丁宁。来禽青李成阴后，更觅楞梨日给胜。花在人间春自归，去来何用杜鹃知。鹤衔琼蕊来仙苑，雨引山姜过别枝。天出异香薰宝树，日将五色染游丝。主人莫赋伤春句，但使百花无尽时。雨后金沙入柳阴，紫薇红药正纷纭。客来只道天开画，春去尽将花属人。越鸟啄残松下子，吴僧寄到水中云。莲红直到梅花发，何处人间不是春。松边柳下日徘徊，鸟散飞红堕酒杯。芍药成丛当户出，茯苓分种傍松栽。云高卷雨从风去，花晚将春入夏来。亭下肉红如斗大，耐看不似玉玫瑰。远山过雨绿崔嵬，竹外青松竹下梅。满树丹青随物换，平生富贵逐春来。歌珠一串莺流出，花影数重风揭开。关右牛酥贱如土，莫教红紫落成堆。
临花亭·其一
作者：陈樵
朝代：元

主人病癖爱年芳，春日花荒夜月荒。调水分符到西涧，惜花封泪寄东皇。天生国艳春无价，日绕游丝风有光。物色是空非是色，枉教蜂蝶一生忙。
临花亭·其七
作者：陈樵
朝代：元

雨后金沙入柳阴，紫薇红药正纷纭。客来只道天开画，春去尽将花属人。越鸟啄残松下子，吴僧寄到水中云。莲红直到梅花发，何处人间不是春。
临花亭·其三
作者：陈樵
朝代：元

芳草生烟药在房，鞓红衣紫共芬芳。丘园风雨三家市，草木文章万丈光。花正欲言还寂默，春无自性不坚良。晚来只有鹅红在，莫放香丝取次黄。
临花亭·其九
作者：陈樵
朝代：元

远山过雨绿崔嵬，竹外青松竹下梅。满树丹青随物换，平生富贵逐春来。歌珠一串莺流出，花影数重风揭开。关右牛酥贱如土，莫教红紫落成堆。
临花亭·其二
作者：陈樵
朝代：元

恶雨愁风易结阴，夜游秉烛昼传飧。香添荔子能消日，粥费桃花怕减春。绿暗有人来折柳，红飞剪纸为招魂。竹间午梦时惊觉，满眼卿云覆锦茵。
临花亭·其五
作者：陈樵
朝代：元

右挟长镵左带经，蔬畦药圃照衣明。客来青凤穿花去，草尽苍苔上树生。灵药易荒常检校，繁花无赖枉丁宁。来禽青李成阴后，更觅楞梨日给胜。
临花亭·其八
作者：陈樵
朝代：元

松边柳下日徘徊，鸟散飞红堕酒杯。芍药成丛当户出，茯苓分种傍松栽。云高卷雨从风去，花晚将春入夏来。亭下肉红如斗大，耐看不似玉玫瑰。
临花亭·其六
作者：陈樵
朝代：元

花在人间春自归，去来何用杜鹃知。鹤衔琼蕊来仙苑，雨引山姜过别枝。天出异香薰宝树，日将五色染游丝。主人莫赋伤春句，但使百花无尽时。
临花亭·其四
作者：陈樵
朝代：元

满树琉璃閒碧瑶，当归叶长映芭蕉。树头生雨时时湿，春色如花日日销。杜宇有言终不践，绿鱼新种已生苗。今朝百舌闻莺语，飞上梧桐特地娇。
书房
作者：陈樵
朝代：元

休名不立死如麻，挟册空山望碧霞。书在终难招李杜，灰寒无处觅阴何。春归一尺人间泪，云暖万重烟际花。风景尚堪留研席，浮生忧乐向来多。
代嘲旧人
作者：陈樵
朝代：元

吴王台前天地老，羊家吹笛烟花绕。羊郎到老不识颦，昨日西施颦更好。妾行自绾春风髻，姊送出门车在道。涂金两袖石麒麟，姊唾乾时碧如草。唾花一夜满妾身，云是背后悼夫人。
代玉山子答
作者：陈樵
朝代：元

建昌老父吹羌管，背花吹尽风花片。雪中花老花未知，我起开帘纳江燕。夏姬出境春争妍，房老不出金谷园。花奴鼓急人人顾，砑光帽滑花难住。
代答新人
作者：陈樵
朝代：元

妾来咏柳三月初，美人未字杨柳枯。美人脉脉金芙蕖，不泣前鱼伤后鱼。阿娇黄金不复馀，白头曲成银笔书。曲成未用银笔书，相如明日刺相如。
伏蟾山
作者：陈樵
朝代：元

山上飞云去不留，山中蟾兔又经秋。斗临河曲侵鹑尾，露上莎根到草头。绿桂花中歌白苧，碧梧影里饭青牛。有时竹上蟾蜍下，满腹丹书湿欲流。
兰竹
作者：陈樵
朝代：元

幽兰生石间，随风播芳馨。埋没荆榛丛，独自全吾贞。南坡有新竹，其叶何青青。居肰得所托，乐尔君子名。
出塞曲
作者：陈樵
朝代：元

属镂夜啼光属地，将军一出欃枪死。行尘不动人归市，带甲如云自天至。取君甲兵为君洗，分明袖有银河水。手中遗下泥一丸，不封函谷封泰山。
分题送李仲常江阴知事 其一 暨阳湖
作者：陈樵
朝代：元

白浪浮天雪作堆，羞将俗客洗尘埃。月从水底沈钩去，船似鸥边泛叶来。野屋有篱编白荻，渔矶无席藉苍苔。功曹吟苦多诗渴，拟借平湖作酒杯。
分题送李仲常江阴知事 其二 钓台
作者：陈樵
朝代：元

忆昔玄璜上钓钩，鹰扬曾起佐姬周。台虚人在空中立，云静天从水面浮。石裂犹疑千古雪，风吹不断一丝秋。政成莲幕多清暇，他日停骖此地游。
分题送李仲常江阴知事·暨阳湖
作者：陈樵
朝代：元

白浪浮天雪作堆，羞将俗客洗尘埃。月从水底沈钩去，船似鸥边泛叶来。野屋有篱编白荻，渔矶无席藉苍苔。功曹吟苦多诗渴，拟借平湖作酒杯。忆昔玄璜上钓钩，鹰扬曾起佐姬周。台虚人在空中立，云静天从水面浮。石裂犹疑千古雪，风吹不断一丝秋。政成莲幕多清暇，他日停骖此地游。亭前练水细如萦，亭上君山玉作屏。林断才通吴月白，雁飞不尽楚天青。莓苔著雨长黏石，翡翠迎风欲堕翎。怪得步兵迷望眼，诗成正值酒初醒。
分题送李仲常江阴知事·翠光亭
作者：陈樵
朝代：元

亭前练水细如萦，亭上君山玉作屏。林断才通吴月白，雁飞不尽楚天青。莓苔著雨长黏石，翡翠迎风欲堕翎。怪得步兵迷望眼，诗成正值酒初醒。
分题送李齐贤 其一 绣衣亭
作者：陈樵
朝代：元

彩鸾衔诰傍花飞，知有恩荣出帝闱。八角灵文金作册，三天使者绣为衣。华阳洞古亭犹在，句曲山深鹤未归。寄语仙人张伯羽，何时邂逅说玄微。
分题送李齐贤 其三 半汤湖
作者：陈樵
朝代：元

湖上残烟弄薄晴，湖堤杨柳午风轻。白波咫尺分寒热，赤鲤东西异死生。天向月中藏日髓，人疑阳里有阴精。广文暇日频相过，几度沉思玩物情。
分题送李齐贤 其二 占星台
作者：陈樵
朝代：元

椎碎台前六合仪，登台犹自说璿玑。灵槎有客侵河鼓，别墅何人觅少微。银汉经天还北拱，玉蟾入月却西飞。太平共喜兴文教，金璧煌煌夜吐辉。
分题送李齐贤·绣衣亭
作者：陈樵
朝代：元

彩鸾衔诰傍花飞，知有恩荣出帝闱。八角灵文金作册，三天使者绣为衣。华阳洞古亭犹在，句曲山深鹤未归。寄语仙人张伯羽，何时邂逅说玄微。椎碎台前六合仪，登台犹自说璿玑。灵槎有客侵河鼓，别墅何人觅少微。银汉经天还北拱，玉蟾入月却西飞。太平共喜兴文教，金璧煌煌夜吐辉。湖上残烟弄薄晴，湖堤杨柳午风轻。白波咫尺分寒热，赤鲤东西异死生。天向月中藏日髓，人疑阳里有阴精。广文暇日频相过，几度沉思玩物情。
刘山南挽歌
作者：陈樵
朝代：元

时侪通贵后，六馆竟如何。不有东南事，终期甲乙科。泮芹吴子邑，露薤汉人歌。白社双林里，西流泪作河。汉阁文章旧，天台草木深。笑谈无复日，比兴有馀音。历历传新作，时时见古人。有怀祇短气，何处识长身。
刘山南挽歌·其一
作者：陈樵
朝代：元

时侪通贵后，六馆竟如何。不有东南事，终期甲乙科。泮芹吴子邑，露薤汉人歌。白社双林里，西流泪作河。
刘山南挽歌·其二
作者：陈樵
朝代：元

汉阁文章旧，天台草木深。笑谈无复日，比兴有馀音。历历传新作，时时见古人。有怀祇短气，何处识长身。
劝兄弟
作者：陈樵
朝代：元

田氏好兄弟，初焉念少差。一朝仍会合，荆树再开花。邺下然萁句，淮南布粟歌。相煎容不得，奈尔二人何。何苦毫釐较，当思手足亲。丁鸿与刘恺，让国是何人。鸿雁天边过，脊令原上飞。寻声还顾影，次序不相违。父慈子必孝，兄友弟须恭。倘使诚心在，如何不感通。连床听夜雨，长枕共姜衾。棣萼相辉映，何忧外侮侵。金昆与玉季，和乐奏埙篪。气象自然别，淳风复古时。生来同一气，兄弟是天伦。祇要长和睦，休论富与贫。友爱言无间，从教耳属垣。怡愉崇逊让，宽厚福之源。古有难兄弟，今无好弟兄。何由风俗厚，凡百近人情。
劝兄弟·其一
作者：陈樵
朝代：元

田氏好兄弟，初焉念少差。一朝仍会合，荆树再开花。
劝兄弟·其七
作者：陈樵
朝代：元

金昆与玉季，和乐奏埙篪。气象自然别，淳风复古时。
劝兄弟·其三
作者：陈樵
朝代：元

何苦毫釐较，当思手足亲。丁鸿与刘恺，让国是何人。
劝兄弟·其九
作者：陈樵
朝代：元

友爱言无间，从教耳属垣。怡愉崇逊让，宽厚福之源。
劝兄弟·其二
作者：陈樵
朝代：元

邺下然萁句，淮南布粟歌。相煎容不得，奈尔二人何。
劝兄弟·其五
作者：陈樵
朝代：元

父慈子必孝，兄友弟须恭。倘使诚心在，如何不感通。
劝兄弟·其八
作者：陈樵
朝代：元

生来同一气，兄弟是天伦。祇要长和睦，休论富与贫。
劝兄弟·其六
作者：陈樵
朝代：元

连床听夜雨，长枕共姜衾。棣萼相辉映，何忧外侮侵。
劝兄弟·其十
作者：陈樵
朝代：元

古有难兄弟，今无好弟兄。何由风俗厚，凡百近人情。
劝兄弟·其四
作者：陈樵
朝代：元

鸿雁天边过，脊令原上飞。寻声还顾影，次序不相违。
北山别业三十八咏 其一 太霞洞
作者：陈樵
朝代：元

石林深处饭胡麻，几度登临送日车。雪到峰头犹是雨，云生石上半成霞。相看露下朝华草，不放春归冷艳花。魏紫姚黄风扫尽，人间蜂蝶到山家。
北山别业三十八咏 其七 梅暾石
作者：陈樵
朝代：元

篁竹萧萧暗水鸣，朝暾奕奕耿残星。繁花无处分南北，明月何时厌死生。石树裹云长自湿，日华映雨半边晴。霜晨露夕长来往，几度携琴鼓再行。
北山别业三十八咏 其三 碧落洞
作者：陈樵
朝代：元

灏气翻衣露满怀，人言天上我惊猜。近从月里种花去，遥见鼎湖飞叶来。使我加餐有黄独，为人题榜是青苔。杖头化作光明烛，愿逐东皇下九垓。
北山别业三十八咏 其三十 南轩
作者：陈樵
朝代：元

石上菖蒲绿满丛，石根水竹傍梧桐。人来此地见山碧，月未冷时如日红。春水有声通北涧，晚花无信误东风。人间不是高寒地，那得春红入夏中。
北山别业三十八咏 其三十一 云山不碍楼
作者：陈樵
朝代：元

飞花堕地柳依墙，很石侵檐径草香。人道峡中无落月，我疑肘后有垂杨。庭虚只放溪云度，水浅不妨松影长。却忆壶中天地阔，十洲烟雨正茫茫。
北山别业三十八咏 其三十七 壶天
作者：陈樵
朝代：元

宫殿随身信所如，寓形一室似楼居。神游八极皆吾土，天入三山不满壶。雨夜无人共清月，水扉几度种丹鱼。山童长怕渔舟至，不放桃花下五湖。
北山别业三十八咏 其三十三 兰池
作者：陈樵
朝代：元

空翠亭前露草繁，自栽兰芷杂芳荪。猿窥涧底风枝动，莺踏花间水影翻。早就山林成独往，晚从桃李学无言。国香只合依泉石，种向人间恐碍门。
北山别业三十八咏 其三十二 野芳园
作者：陈樵
朝代：元

桂子纷纷入我怀，海棠芳桂雪生葩。日移深涧松阴上，风引前朝树势斜。芳草无名多是药，云藤着紫不须花。牡丹未入曹刘室，元白欧苏不用誇。
北山别业三十八咏 其三十五 山斋
作者：陈樵
朝代：元

几夜山中作月荒，晨朝挟册傍初阳。悬崖种菊红千叶，开户见山青一方。石上韦编原是竹，林中白露半成霜。春皇未画非无易，石室遗书不用藏。
北山别业三十八咏 其三十八 鹿皮子墓
作者：陈樵
朝代：元

土蚀苔侵古瓦棺，化台深锁万松关。坐看天上楼成日，吟到人间诗尽年。勾漏无灵丹灶冷，孟郊未死白云閒。江南春草年年绿，又向他生说郑玄。
北山别业三十八咏 其三十六 山园
作者：陈樵
朝代：元

洛阳池馆半桑田，断竹操觚日灌园。春日花连小东白，暮年草创大还丹。蕨薇自古犹长采，桃李于今竟不言。一径桑榆随地暖，雨馀苜蓿又阑干。
北山别业三十八咏 其三十四 空翠堂
作者：陈樵
朝代：元

蕉叶茙葵照槛明，山光入室雨初晴。平分天上无边色，送尽江南未了青。息石长年依砌活，茯苓无种入阶生。亭西昨日林霏重，采药归来露满庭。
北山别业三十八咏 其九 陈氏山林春日杂兴
作者：陈樵
朝代：元

剩水残山瘴海滨，一丘一壑可全真。月华虽死犹随我，春色为尘亦污人。石护生香成石乳，花连别树作花身。他年终拟忘名氏，碣石桐江理钓纶。
北山别业三十八咏 其二 飞雨洞
作者：陈樵
朝代：元

蜀天万里入东州，冷翠侵扉翠欲流。朱鲤有灵时出穴，白狐生火几经秋。山中十暑寒犹在，潭上千年雨未收。昨日西林晞白发，湿云依旧满貂裘。
北山别业三十八咏 其二十 少霞洞
作者：陈樵
朝代：元

柏叶山前绿石扉，湿云堕地不能飞。青童卧护千年鹿，木客相传一派诗。龙带雨花临砚滴，僧添槲叶上秋衣。山人晏坐青霞外，饮露餐霞度岁时。
北山别业三十八咏 其二十一 泰素坛
作者：陈樵
朝代：元

竹死烟寒树不荣，石坛千仞与云平。春来天上元无色，雨到人间方有声。梦入松风吹不断，诗如芳草剪还生。陶山北望飞霞散，夜半有时孤鹤鸣。
北山别业三十八咏 其二十七 水亭
作者：陈樵
朝代：元

少凤穿花照水盟，水禽冲浪动轩楹。云从薜荔衣中起，雨向玕琪树上生。曲水傍人流白羽，娇花无语荅黄莺。涧中日与山中日，同上晴窗各自行。
北山别业三十八咏 其二十三 紫嶶岩
作者：陈樵
朝代：元

手种岩花对北峰，花间无叶紫茸茸。人行凫雁不到处，家在莺花第几重。绿水值阴还又碧，青春著树却成红。紫薇莫入丝纶阁，且伴山中白发翁。
北山别业三十八咏 其二十九 忘忧阁
作者：陈樵
朝代：元

宜男叶上几飞萤，梦毕醒来笑倚楹。天外唾如云样碧，江南春与草俱青。铛寒已喜松丹熟，烛尽只消华艳明。无喜亦无愁可解，山人投老竟忘形。
北山别业三十八咏 其二十二 招隐岩
作者：陈樵
朝代：元

何年积盖与山齐，树转峰回草径微。野火裂为方解石，秋风不到寄生枝。谁来树下看云坐，半入人间作燕飞。箬笠岩前今净社，不须更草《北山移》。
北山别业三十八咏 其二十五 石甗峰
作者：陈樵
朝代：元

柏叶山前莺乱啼，小楼西望石离离。北峰云出何曾断，东郡山凡不解飞。萝茑相扶根著树，蟾蜍不死肉成芝。黄粱梦短风尘暗，不是山人好食薇。
北山别业三十八咏 其二十八 清凉台
作者：陈樵
朝代：元

水边石影覆松亭，洞口飞云细细轻。花重只因云下湿，草寒误向影中生。好风入夏传芳信，片雨随云度月明。不用破瓜沉绿李，自从云后有馀清。
北山别业三十八咏 其二十六 飞花亭
作者：陈樵
朝代：元

昨日朝华照夕曛，又看夕秀比朝菌。松高猿见古时月，花晚莺添几日春。盛露囊中封腊药，无尘袖里裹吴云。人间何用春长在，只爱飞红日日新。
北山别业三十八咏 其二十四 北峰
作者：陈樵
朝代：元

皂阁山前小水明，甗峰无影树亭亭。人从烟雨上头立，诗到莺花过后清。云傍楼台低地碧，天将草树染春青。名山何事穷幽僻，临水登山已称情。
北山别业三十八咏 其五 五云洞
作者：陈樵
朝代：元

飞梁压水石苔苍，洞口飞泉泻石梁。屋上春霞常易散，雪中树影不曾长。阴云满地晴飞白，雨蝶依林暗贴黄。手里夫容浑忘却，蓑衣日日钓沧浪。
北山别业三十八咏 其八 越观
作者：陈樵
朝代：元

吴根越角两茫茫，石伞峰头俯大荒。鸟道北来通禹会，雁程南不尽衡阳。云移暂觉天河没，月暗不知松影长。天姥若邪他日事，明朝采蕺下山梁。
北山别业三十八咏 其六 巴雨洞
作者：陈樵
朝代：元

湿云侵袂细？？，自晒蓑衣石上枫。海月长来飞雨下，仙家半入漏天中。石棱近水依崖长，山柹著霜连叶红。却笑当年补天手，鍊成五色竟无功。
北山别业三十八咏 其六 巴雨洞
作者：陈樵
朝代：元
体裁：七言律诗

湿云侵袂细��，自晒蓑衣石上枫。海月长来飞雨下，仙家半入漏天中。石棱近水依崖长，山柹著霜连叶红。却笑当年补天手，鍊成五色竟无功。
北山别业三十八咏 其十 溪亭
作者：陈樵
朝代：元

百尺层崖接翠微，潭空石影晓离离。云随白鹤翔千仞，月与青猿共一枝。不信水深骑赤鲤，曾因梦里杀黄鹂。芳洲翠羽无人拾，自补山中白接䍦。
北山别业三十八咏 其十一 醒酒石
作者：陈樵
朝代：元

梦渴醒来赋楚骚，纷红骇绿未全销。樽空鹦鹉杯犹在，歌罢玕琪树尚摇。夜久月方临石上，云低雨不到山椒。平泉池馆吾无分，栗里徵君或可招。
北山别业三十八咏 其十七 圁谷涧
作者：陈樵
朝代：元

云在阑干叶在庭，瓢中无药事飞腾。丹霄有路星辰近，明月无根日夜生。满袖天香和梦冷，半村雨色傍林青。仙人约我琼楼上，只恐月中秋更清。
北山别业三十八咏 其十三 东白草堂
作者：陈樵
朝代：元

屋后茳蓠与水平，屋头很石列为屏。捲帘帐下云先去，步月庭前树欲行。白雨侵阶浑是绿，黄童食柏久成青。如何庭下朝阳影，尽在少微岩上明。
北山别业三十八咏 其十九 圁谷涧
作者：陈樵
朝代：元

水乐声中共夕凉，雪花片片洒衣裳。山中古树如鱼大，水上游丝似线长。柳絮散为萍梗紫，花根染作牡丹黄。自从西域神僧死，涧上无人识水香。
北山别业三十八咏 其十二 翻经台
作者：陈樵
朝代：元

石函朱机曙云中，云散台高万象空。枝重有时来白鸟，雨残无处著晴虹。血书贝叶三年碧，秋入萝衣半袂红。几度山人同听法，翠微深处石池龙。
北山别业三十八咏 其十五 银谷涧空碧亭
作者：陈樵
朝代：元

水光山绿满阑干，上有琉璃万顷田。水鸟临池青入羽，仙人唾地碧如天。雨添银谷空中翠，云是茜桃花上烟。只有垂猿无倒景，有时弄月到亭前。
北山别业三十八咏 其十八 少霞洞
作者：陈樵
朝代：元

烟雾霏霏湿麝煤，文生绿砚砚生苔。天风拂地凤笙下，楚雨入吴龙女回。石壁水花泉涌出，海棠春色鸟衔来。洞天只在风尘外，门外游尘拂不开。
北山别业三十八咏 其十六 少霞洞山居
作者：陈樵
朝代：元

太霞洞口采金芝，千岁山南听碧鸡。煮石鼎中饶绿薤，封书函外有丹泥。度关僧寄娑罗树，入市人传木客诗。又抱瑶琴向阴洞，青禽啄碎碧梧枝。
北山别业三十八咏 其十四 望月台
作者：陈樵
朝代：元

玉箫吹断暮云平，散发临风露气清。尾见欲当南纪出，月销半入楚天青。松高琥珀无苗茁，蟾老丹书满腹生。桂子何年生石上，丹英零落树冥冥。
北山别业三十八咏 其四 萝衣洞
作者：陈樵
朝代：元

萝衣草带护烟蓑，楚国狂夫尚楚歌。石影到溪千丈劲，藤痕入木八分多。泉分少白山中雨，衣取云门寺顶荷。洞口樵人谁语汝，棋边相遇懒相过。
北山别业三十八咏·太霞洞
作者：陈樵
朝代：元

石林深处饭胡麻，几度登临送日车。雪到峰头犹是雨，云生石上半成霞。相看露下朝华草，不放春归冷艳花。魏紫姚黄风扫尽，人间蜂蝶到山家。蜀天万里入东州，冷翠侵扉翠欲流。朱鲤有灵时出穴，白狐生火几经秋。山中十暑寒犹在，潭上千年雨未收。昨日西林晞白发，湿云依旧满貂裘。灏气翻衣露满怀，人言天上我惊猜。近从月里种花去，遥见鼎湖飞叶来。使我加餐有黄独，为人题榜是青苔。杖头化作光明烛，愿逐东皇下九垓。萝衣草带护烟蓑，楚国狂夫尚楚歌。石影到溪千丈劲，藤痕入木八分多。泉分少白山中雨，衣取云门寺顶荷。洞口樵人谁语汝，棋边相遇懒相过。飞梁压水石苔苍，洞口飞泉泻石梁。屋上春霞常易散，雪中树影不曾长。阴云满地晴飞白，雨蝶依林暗贴黄。手里夫容浑忘却，蓑衣日日钓沧浪。湿云侵袂细？？，自晒蓑衣石上枫。海月长来飞雨下，仙家半入漏天中。石棱近水依崖长，山柹著霜连叶红。却笑当年补天手，鍊成五色竟无功。篁竹萧萧暗水鸣，朝暾奕奕耿残星。繁花无处分南北，明月何时厌死生。石树裹云长自湿，日华映雨半边晴。霜晨露夕长来往，几度携琴鼓再行。吴根越角两茫茫，石伞峰头俯大荒。鸟道北来通禹会，雁程南不尽衡阳。云移暂觉天河没，月暗不知松影长。天姥若邪他日事，明朝采蕺下山梁。剩水残山瘴海滨，一丘一壑可全真。月华虽死犹随我，春色为尘亦污人。石护生香成石乳，花连别树作花身。他年终拟忘名氏，碣石桐江理钓纶。百尺层崖接翠微，潭空石影晓离离。云随白鹤翔千仞，月与青猿共一枝。不信水深骑赤鲤，曾因梦里杀黄鹂。芳洲翠羽无人拾，自补山中白接䍦。梦渴醒来赋楚骚，纷红骇绿未全销。樽空鹦鹉杯犹在，歌罢玕琪树尚摇。夜久月方临石上，云低雨不到山椒。平泉池馆吾无分，栗里徵君或可招。石函朱机曙云中，云散台高万象空。枝重有时来白鸟，雨残无处著晴虹。血书贝叶三年碧，秋入萝衣半袂红。几度山人同听法，翠微深处石池龙。屋后茳蓠与水平，屋头很石列为屏。捲帘帐下云先去，步月庭前树欲行。白雨侵阶浑是绿，黄童食柏久成青。如何庭下朝阳影，尽在少微岩上明。玉箫吹断暮云平，散发临风露气清。尾见欲当南纪出，月销半入楚天青。松高琥珀无苗茁，蟾老丹书满腹生。桂子何年生石上，丹英零落树冥冥。水光山绿满阑干，上有琉璃万顷田。水鸟临池青入羽，仙人唾地碧如天。雨添银谷空中翠，云是茜桃花上烟。只有垂猿无倒景，有时弄月到亭前。太霞洞口采金芝，千岁山南听碧鸡。煮石鼎中饶绿薤，封书函外有丹泥。度关僧寄娑罗树，入市人传木客诗。又抱瑶琴向阴洞，青禽啄碎碧梧枝。云在阑干叶在庭，瓢中无药事飞腾。丹霄有路星辰近，明月无根日夜生。满袖天香和梦冷，半村雨色傍林青。仙人约我琼楼上，只恐月中秋更清。烟雾霏霏湿麝煤，文生绿砚砚生苔。天风拂地凤笙下，楚雨入吴龙女回。石壁水花泉涌出，海棠春色鸟衔来。洞天只在风尘外，门外游尘拂不开。水乐声中共夕凉，雪花片片洒衣裳。山中古树如鱼大，水上游丝似线长。柳絮散为萍梗紫，花根染作牡丹黄。自从西域神僧死，涧上无人识水香。柏叶山前绿石扉，湿云堕地不能飞。青童卧护千年鹿，木客相传一派诗。龙带雨花临砚滴，僧添槲叶上秋衣。山人晏坐青霞外，饮露餐霞度岁时。竹死烟寒树不荣，石坛千仞与云平。春来天上元无色，雨到人间方有声。梦入松风吹不断，诗如芳草剪还生。陶山北望飞霞散，夜半有时孤鹤鸣。何年积盖与山齐，树转峰回草径微。野火裂为方解石，秋风不到寄生枝。谁来树下看云坐，半入人间作燕飞。箬笠岩前今净社，不须更草《北山移》。手种岩花对北峰，花间无叶紫茸茸。人行凫雁不到处，家在莺花第几重。绿水值阴还又碧，青春著树却成红。紫薇莫入丝纶阁，且伴山中白发翁。皂阁山前小水明，甗峰无影树亭亭。人从烟雨上头立，诗到莺花过后清。云傍楼台低地碧，天将草树染春青。名山何事穷幽僻，临水登山已称情。柏叶山前莺乱啼，小楼西望石离离。北峰云出何曾断，东郡山凡不解飞。萝茑相扶根著树，蟾蜍不死肉成芝。黄粱梦短风尘暗，不是山人好食薇。昨日朝华照夕曛，又看夕秀比朝菌。松高猿见古时月，花晚莺添几日春。盛露囊中封腊药，无尘袖里裹吴云。人间何用春长在，只爱飞红日日新。少凤穿花照水盟，水禽冲浪动轩楹。云从薜荔衣中起，雨向玕琪树上生。曲水傍人流白羽，娇花无语荅黄莺。涧中日与山中日，同上晴窗各自行。水边石影覆松亭，洞口飞云细细轻。花重只因云下湿，草寒误向影中生。好风入夏传芳信，片雨随云度月明。不用破瓜沉绿李，自从云后有馀清。宜男叶上几飞萤，梦毕醒来笑倚楹。天外唾如云样碧，江南春与草俱青。铛寒已喜松丹熟，烛尽只消华艳明。无喜亦无愁可解，山人投老竟忘形。石上菖蒲绿满丛，石根水竹傍梧桐。人来此地见山碧，月未冷时如日红。春水有声通北涧，晚花无信误东风。人间不是高寒地，那得春红入夏中。飞花堕地柳依墙，很石侵檐径草香。人道峡中无落月，我疑肘后有垂杨。庭虚只放溪云度，水浅不妨松影长。却忆壶中天地阔，十洲烟雨正茫茫。桂子纷纷入我怀，海棠芳桂雪生葩。日移深涧松阴上，风引前朝树势斜。芳草无名多是药，云藤着紫不须花。牡丹未入曹刘室，元白欧苏不用誇。空翠亭前露草繁，自栽兰芷杂芳荪。猿窥涧底风枝动，莺踏花间水影翻。早就山林成独往，晚从桃李学无言。国香只合依泉石，种向人间恐碍门。蕉叶茙葵照槛明，山光入室雨初晴。平分天上无边色，送尽江南未了青。息石长年依砌活，茯苓无种入阶生。亭西昨日林霏重，采药归来露满庭。几夜山中作月荒，晨朝挟册傍初阳。悬崖种菊红千叶，开户见山青一方。石上韦编原是竹，林中白露半成霜。春皇未画非无易，石室遗书不用藏。洛阳池馆半桑田，断竹操觚日灌园。春日花连小东白，暮年草创大还丹。蕨薇自古犹长采，桃李于今竟不言。一径桑榆随地暖，雨馀苜蓿又阑干。宫殿随身信所如，寓形一室似楼居。神游八极皆吾土，天入三山不满壶。雨夜无人共清月，水扉几度种丹鱼。山童长怕渔舟至，不放桃花下五湖。土蚀苔侵古瓦棺，化台深锁万松关。坐看天上楼成日，吟到人间诗尽年。勾漏无灵丹灶冷，孟郊未死白云閒。江南春草年年绿，又向他生说郑玄。
北山别业碧落洞
作者：陈樵
朝代：元

听尽东林夏雨声，自携桐几下岩扃。白云持得人谁寄，明月攀来桂未生。雨后引苔书洞榜，霞边摘叶写山铭。如何地绝重黎后，犹自挑云望玉京。
双岘
作者：陈樵
朝代：元

两峰削玉倚青天，一水分流碧汉边。好境直须真见得，莫将图画看山川。
双柏
作者：陈樵
朝代：元

亭亭山上柏，柯干如青铜。苍古拔俗姿，肯作儿女容。风霜日摇落，万木为之空。尔独不见摧，屹立如老翁。乃知归根妙，生意恒内融。愿乘雷雨兴，化作双飞龙。
同陈子俊暮秋游耆阇山时九日后
作者：陈樵
朝代：元

节季日月浅，山川凋落繁。志士惜迟暮，触事念虑端。同游得佳士，散怀逐跻攀。匆匆万夫内，乃有吾子贤。英特奇伟姿，笔精语亦温。暂远欣已遇，当忧亦为欢。步屧得古寺，入室清心源。草枯石色出，层构阴崖缘。猛虎昔夜吼，发石存幽泉。至今连筒饮，颇厌井汲艰。佳节去我久，黄花有馀妍。愔愔夕钟罢，草草尊酒残。客子已山际，落日犹树巅。举世尘漠漠，朗咏山中篇。
吕氏樵隐图
作者：陈樵
朝代：元

山蔼氤氲湿绿蓑，无人空谷伴狂歌。千年甲子棋边老，两字功名世外多。乳鹿穿云觅芝草，惊猿抱子度烟萝。心閒便是神仙侣，莫对痴儿说烂柯。
含晖亭
作者：陈樵
朝代：元

山色空濛翠不如，平湖长绕野人居。湖堤好种垂杨柳，取次持竿索贯鱼。
和杨廉夫买妾歌
作者：陈樵
朝代：元

刘郎持玉笛，再入天台山。天台女儿不相见，采药直入桃花源。刘郎吹笛花能言，云离雨别三千年。青矑横波发鲜碧，蓝红染作夭桃色。刘郎今姓杨，相逢便相识。金条脱，龙缟衣。飙车木凤凰，飞下铁山西。茜桃拂面丹如雨，红蝶黄莺解歌舞。桃源无路入人间，一身金翠来何许？玉山子，莫将迎。方平会麻姑，参语无蔡经。飞仙不入风沙地，无端夜过昆山市。三涤肠，三洗髓，绛雪玄霜玉池水。
哀江南效李义山
作者：陈樵
朝代：元

几年王谢望升平，戎马临淮日绕营。万里边尘暗京洛，五朝王气在金陵。临春阁上华林近，玉树歌中璧月生。独有绍兴经乱后，圣贤相遇颂中兴。
圜
作者：陈樵
朝代：元

筑圜却欲留方士，一室圜中度岁年。有客持云坐盘石，无人伴月出萝烟。晴晞白发三千丈，寒折朱丝五十弦。玄圃方壶君莫问，人间回首即神仙。
夜阑曲
作者：陈樵
朝代：元

碧宇星回夜漫漫，灵芜烟煖重薰荐。冷翠香销青桂枝，冰荷盖光光绕帷。花楼艳舞金萎蕤，吴羹蜀酒精琼糜。酒阑半解龙绡衣，春朝曲渚闻鹍鸡。
天香台
作者：陈樵
朝代：元

牡丹百本新栽培，累日为筑天香台。春风三月花信足，深红艳紫参差开。五色卿云色纷郁，九苞舞凤毛毰毸。也知东皇爱妩媚，何须羯鼓声相催。蔗浆初冻玛瑙碗，酒痕微污玻瓈杯。双成未逐阿母去，弄玉却伴箫仙回。还忆开元天宝时，沉香亭北君王来。霓旌翠节导雕辇，绣帷绮幄围香埃。倚栏只许妃子并，徵歌或诏词臣陪。陈迹如今安在哉，风雨满地唯苍苔。相传尚有清平乐，翰林供奉真仙才。
宝掌泉
作者：陈樵
朝代：元

屋上无端雨乱飘，雨留石罅碧寥寥。浮光出穴藏丹浅，浣水为花到地消。石发年深长满洞，玉鱼春冷未生苗。泉中自是蛟龙窟，顷刻阴云满树腰。
宣和滕奉使茂实
作者：陈樵
朝代：元

鸭绿少年骄不舞，大梁花石春无主。天与辽人十四州，四海九州非汉土。汉使相看堕节毛，乌鸟黑头羝不乳。旧时别赠杨柳枝，插向云中今十围。
寒江渔乐图
作者：陈樵
朝代：元

菰芦满眼沙际天，寒林古树凝苍烟。长河不是天上来，悬河滚滚生笔端。鱼龙半随风雨去，舟人渔子空茫肰。画师胸中吞万有，吐出云梦常八九。
寒食词
作者：陈樵
朝代：元

绵上火攻山鬼哭，霜华夜入桃花粥。重湖烟柳高插天，犹是咸淳赐火烟。
寻春园
作者：陈樵
朝代：元

觅春无路得寒林，万里清和此晏温。载酒寻芳常恨早，无金入户只藏春。柳浓不似生时色，花敛仍依摺处痕。独有悠然观前月，石林寒绝也随人。月楼花落水侵岑，紫石峰前绿又新。承露囊中盛臈药，无尘袖里有晴云。松高猿见古时月，花晚莺添几日春。篱畔寻芳寻不见，楞梨绿李下纷纷。
寻春园·其一
作者：陈樵
朝代：元

觅春无路得寒林，万里清和此晏温。载酒寻芳常恨早，无金入户只藏春。柳浓不似生时色，花敛仍依摺处痕。独有悠然观前月，石林寒绝也随人。
寻春园·其二
作者：陈樵
朝代：元

月楼花落水侵岑，紫石峰前绿又新。承露囊中盛臈药，无尘袖里有晴云。松高猿见古时月，花晚莺添几日春。篱畔寻芳寻不见，楞梨绿李下纷纷。
少微岩
作者：陈樵
朝代：元

石丑松寒槲叶乾，振衣又在碧霞边。南州处士星犹近，今岁中秋月未圆。云叶长黏岩上石，雨苔不满洞中天。麝香眠处休惊起，绿桂初红果欲然。
山堂
作者：陈樵
朝代：元

石甑寒来雪易凝，北峰良夜月盈盈。人离雪外只方丈，月比城头低一程。息石有棱依砌活，茯苓无种入庭生。白云寒处人踪绝，不是山光说性情。
山庄
作者：陈樵
朝代：元

涧中薏苡绿如蓝，枸杞黄精满屋山。扫叶僧将猿共爨，卖花人与蝶俱还。云生石笋埋双树，雨引银涎过八塼。林下四时春不去，浇花采药送飞年。
山房
作者：陈樵
朝代：元

冷云堆里散人家，鹿帻羊裘不衣麻。门外树身无岁月，山中人语带烟霞。云侵坏衲长生菌，风断游丝半度花。采蕺林深人不见，连筒引水自煎茶。
山水
作者：陈樵
朝代：元

青山如髻树如麻，茅屋青帘认酒家。侵晓一番风雨过，满川流出碧桃花。
山馆
作者：陈樵
朝代：元

石甗峰前绿草肥，菟丝挟雨上梧枝。天台道士投龙去，少白山人相鹤归。苜蓿带茸初映日，雕胡落釜半成糜。石楠花落无人扫，谁卧水阴歌采嶶。
席家洞
作者：陈樵
朝代：元

天梯石栈落霞边，月地云阶且醉眠。束缊才通山北户，崩崖尽展洞中天。雨馀秋菌化为碧，石上霜枫不解丹。闻道仙人曾控鹤，羽衣环佩玉珊珊。
待月坛
作者：陈樵
朝代：元

忆昔待月钱唐秋，眼寒桂树枝相樛。桂枝半蠹花不实，折之不得令人愁。帝乡幽燕邈吴越，还向山中弄明月。闻道君家待月坛，坛空风露何漫漫。便欲因之溯寥廓，倒骑玉蟾飞广寒。广寒宫殿殊清绝，素娥婵娟皎如雪。笑指桂树对我言，留取高枝待君折。待君折，须几时。明年八月会相见，付与天香第一枝。
徐文蔚
作者：陈樵
朝代：元

梅华桥上别，见说尚临池。笔法承中绝，名家比盛时。犹传徐浩体，自写郑虔诗。已并渔阳帖，休看陌上碑。
心远庵
作者：陈樵
朝代：元

著屐登山援葛藟，听猿待月夜眠迟。书成袖里燕衔去，月死枝头猿不知。寄远岂无萱草带，勒铭自写茯苓芝。何须更觅桃源路，朝市山林处处宜。
悦心亭
作者：陈樵
朝代：元

清晨揽衣起，感物畅我情。春风从何来，草木忽已荣。深池跃游鯈，乔木迁鸣莺。俯仰极万类，气机足生生。哲人贵冥会，悠然竟何营。此乐难具述，酒至且复倾。
慧力寺断崖
作者：陈樵
朝代：元

僧缘鸟道上穹苍，下视断崖千丈强。百里周回玄鹤洞，群仙出没白云乡。山藏宿雨禾生稼，日转垂杨影过墙。未若鼎湖天地绝，无人折得碧莲房。
把酒
作者：陈樵
朝代：元

把酒劝白日，日车邈难攀。朝来出东海，薄暮沉西山。东西若循环，来去无时閒。何如延光景，使人驻朱颜。
投外宪列职
作者：陈樵
朝代：元

浙右饶名宦，天潢异众流。星华婺女界，印藓越城秋。长吏多佳政，流人反故丘。诸郎复为郡，外宪此优游。为政歌谣起，论文鬼魅愁。风霜临外宪，星宿绕东州。身健都忘老，诗清不为秋。邦人好吟咏，异代见风流。山县绣衣新，前驺此望尘。霜威重风宪，秋夜候星辰。帷幄多贤士，觚筹托下陈。空怀望外宠，惆怅曲江春。
投外宪列职·其一
作者：陈樵
朝代：元

浙右饶名宦，天潢异众流。星华婺女界，印藓越城秋。长吏多佳政，流人反故丘。诸郎复为郡，外宪此优游。
投外宪列职·其三
作者：陈樵
朝代：元

山县绣衣新，前驺此望尘。霜威重风宪，秋夜候星辰。帷幄多贤士，觚筹托下陈。空怀望外宠，惆怅曲江春。
投外宪列职·其二
作者：陈樵
朝代：元

为政歌谣起，论文鬼魅愁。风霜临外宪，星宿绕东州。身健都忘老，诗清不为秋。邦人好吟咏，异代见风流。
投宪幕上下
作者：陈樵
朝代：元

星驿东州尽，霜威宪府新。古今从上下，经传独纷纭。子弟诸王选，丹青宝晋亲。已知收俊彦，也复惜馀人。广平新职业，荆楚旧文章。盛府芙蓉幕，诸曹雁鹜行。宾僚严分限，官事举维纲。千里无青草，饥民正可伤。颜巷端居日，膺门属望初。芙蓉池不远，桃李地无馀。霜雪归行幕，星辰近辅车。不才污盛府，吾子意何如。声名沈书记，廉白杜参军。千里风期合，三才月旦尊。辞章须尔雅，帏幄厌深文。秋兴知多少，黄花酒满樽。求学乡人久，为农岁序更。三秋收橡栗，千里足莼羹。作吏真痴绝，吟诗得瘦生。诸公能指画，经训尚纵横。
投宪幕上下·其一
作者：陈樵
朝代：元

星驿东州尽，霜威宪府新。古今从上下，经传独纷纭。子弟诸王选，丹青宝晋亲。已知收俊彦，也复惜馀人。
投宪幕上下·其三
作者：陈樵
朝代：元

颜巷端居日，膺门属望初。芙蓉池不远，桃李地无馀。霜雪归行幕，星辰近辅车。不才污盛府，吾子意何如。
投宪幕上下·其二
作者：陈樵
朝代：元

广平新职业，荆楚旧文章。盛府芙蓉幕，诸曹雁鹜行。宾僚严分限，官事举维纲。千里无青草，饥民正可伤。
投宪幕上下·其五
作者：陈樵
朝代：元

声名沈书记，廉白杜参军。千里风期合，三才月旦尊。辞章须尔雅，帏幄厌深文。秋兴知多少，黄花酒满樽。
投宪幕上下·其六
作者：陈樵
朝代：元

求学乡人久，为农岁序更。三秋收橡栗，千里足莼羹。作吏真痴绝，吟诗得瘦生。诸公能指画，经训尚纵横。
投宪幕上下·其四
作者：陈樵
朝代：元

法曹新政绩，宪府旧才贤。下客初倾盖，东州共拂冠。无才供几案，有术事虚玄。柱下非明习，吾知济世难。
投李息斋父子
作者：陈樵
朝代：元

盛府声名独，龙门地望雄。怀文思凭几，漫刺适为容。翰墨千年事，风流一世宗。只今天下士，犹幸识元公。膺门桃李阴，兰砌近清芬。不惜阶前地，祇惭俗下文。笔怀萧协律，才慕沈参军。鸿雁东南急，饥鸣属府君。籍甚佳公子，风流绝代无。山中书扇帖，江左折枝图。名世元晖画，传家大令书。登坛如肯授，端欲曳长裾。
投李息斋父子·其一
作者：陈樵
朝代：元

盛府声名独，龙门地望雄。怀文思凭几，漫刺适为容。翰墨千年事，风流一世宗。只今天下士，犹幸识元公。
投李息斋父子·其三
作者：陈樵
朝代：元

籍甚佳公子，风流绝代无。山中书扇帖，江左折枝图。名世元晖画，传家大令书。登坛如肯授，端欲曳长裾。
投李息斋父子·其二
作者：陈樵
朝代：元

膺门桃李阴，兰砌近清芬。不惜阶前地，祇惭俗下文。笔怀萧协律，才慕沈参军。鸿雁东南急，饥鸣属府君。
拙斋
作者：陈樵
朝代：元

无心奔竞已才疏，投笔抛书学佃渔。石鼎有时然绿楚，水扉几度种丹鱼。夏禽反舌馀声尽，薜荔连墙片影无。我亦年来声迹断，莫题书札问潜夫。
散庵
作者：陈樵
朝代：元

漱流枕石傍寒林，散发酣歌称散人。胡蝶枝头无昨梦，初蝉叶下见前身。衣沾宝掌泉中雨，内有盘陀石上纹。不见屋头樗栎树，无材入用老犹存。
新凉
作者：陈樵
朝代：元

夜来窗户凉，一枕听秋雨。晓起绝飞埃，门前有流水。雨将残暑去，风送新凉至。安得归梦成，长夜愁不寐。
新凉·其一
作者：陈樵
朝代：元

夜来窗户凉，一枕听秋雨。晓起绝飞埃，门前有流水。
新凉·其二
作者：陈樵
朝代：元

雨将残暑去，风送新凉至。安得归梦成，长夜愁不寐。
春日
作者：陈樵
朝代：元

处处春风满，东皇信不偏。蘼芜穷远目，梅柳共新年。白水暖浮日，碧山晴吐烟。清时多乐事，敢拟卜居篇。细雨花阴重，轻烟草色匀。惊禽长避客，娇燕却依人。弦管红楼酒，跧蹄紫陌尘。东风竞游赏，因想杏园春。
春日
作者：陈樵
朝代：元

细雨花阴重，轻烟草色匀。惊禽长避客，娇燕却依人。弦管红楼酒，跧蹄紫陌尘。东风竞游赏，因想杏园春。
春日·其一
作者：陈樵
朝代：元

处处春风满，东皇信不偏。蘼芜穷远目，梅柳共新年。白水暖浮日，碧山晴吐烟。清时多乐事，敢拟卜居篇。
春日闺思
作者：陈樵
朝代：元

白玉堂前双燕飞，堂中思妇怨残晖。臂环寄远青芜合，琼宇题乾白雁归。醉倚合昏惊叶暗，愁寻豆蔻妒花肥。窗间昨日同心锦，染罢香丝不上机。
春日题水轩
作者：陈樵
朝代：元

菰蒲生户外，翠羽落阶前。日出雨无影，春浓花有烟。汗青书在简，血碧泪经年。丘墓池东北，看云日日眠。
春日题水轩
作者：陈樵
朝代：元

黄金缕水细粼粼，葑合平池绿似云。鹦鹉无言初病瘴，丁香不结又经春。行稀蜡屐留前齿，坐久玉琴生断纹。几度凭栏愁举袂，春花半作庾公尘。
望夫石
作者：陈樵
朝代：元

征人执戟天西北，十载功成归不得。何不忍死待我君，我君化石秪化心。
桂
作者：陈樵
朝代：元

黄金蕊密露华重，碧玉枝交烟影凉。今日蟾宫亲折取，人间无物比天香。
楼氏云楼
作者：陈樵
朝代：元

试上云梯兴不穷，虚窗潇洒绝尘踪。云含雨气三千里，楼插天心第九重。碧瓦朱甍尝宿凤，白衣苍狗不从龙。眼前景物清如许，诗思还开锦绣胸。
樵隐图
作者：陈樵
朝代：元

清晨执柯出，负薪薄暮归。岂无登顿劳，独与忧患违。山深云冉冉，树密芳菲菲。猿鸟久相狎，世事俱忘机。买臣昔采薪，颇似远名利。何事五十年，却复怀富贵。古来樵牧间，多非隐沦地。寄言谢君子，无使心迹异。
樵隐图·其一
作者：陈樵
朝代：元

清晨执柯出，负薪薄暮归。岂无登顿劳，独与忧患违。山深云冉冉，树密芳菲菲。猿鸟久相狎，世事俱忘机。
樵隐图·其二
作者：陈樵
朝代：元

买臣昔采薪，颇似远名利。何事五十年，却复怀富贵。古来樵牧间，多非隐沦地。寄言谢君子，无使心迹异。
次周刚善僧房牡丹韵
作者：陈樵
朝代：元

不拟维摩室，春风步障开。欲分清露浥，故近白云栽。色夺人间艳，香从天上来。韶华正繁富，啼鴂莫相催。忆昔仙春馆，春时每独开。公家今剩有，僧舍亦分栽。暖吹扶霞上，卿云夹日来。可人看国艳，卯酒不须催。
次周刚善僧房牡丹韵·其一
作者：陈樵
朝代：元

不拟维摩室，春风步障开。欲分清露浥，故近白云栽。色夺人间艳，香从天上来。韶华正繁富，啼鴂莫相催。
次周刚善僧房牡丹韵·其二
作者：陈樵
朝代：元

忆昔仙春馆，春时每独开。公家今剩有，僧舍亦分栽。暖吹扶霞上，卿云夹日来。可人看国艳，卯酒不须催。
次王吉夫暮秋旅怀韵
作者：陈樵
朝代：元

风吹白日下遥天，容易人间换岁年。菊老不随霜共落，云飞却与雁争先。探囊野草皆为药，入市山梨便直钱。远道故人成久别，每因景物思绵绵。客路风霜厌远行，芰荷犹映旧袍青。东山云杳家千里，南国秋深雁一声。玉笋班头红日近，金华洞口白云扃。求仙何似求名切，几误还丹炼未成。
次王吉夫暮秋旅怀韵·其一
作者：陈樵
朝代：元

风吹白日下遥天，容易人间换岁年。菊老不随霜共落，云飞却与雁争先。探囊野草皆为药，入市山梨便直钱。远道故人成久别，每因景物思绵绵。
次王吉夫暮秋旅怀韵·其二
作者：陈樵
朝代：元

客路风霜厌远行，芰荷犹映旧袍青。东山云杳家千里，南国秋深雁一声。玉笋班头红日近，金华洞口白云扃。求仙何似求名切，几误还丹炼未成。
次韵黄晋卿见寄之什
作者：陈樵
朝代：元

几载林丘草木黄，故人霄汉独难忘。宫衣雨露犹沾湿，文律江湖共短长。笔迹旧时倾褚薛，才名此日数鼌张。他年明月中山寺，重与诗人话夜凉。殿前对策士如墙，我对山人说坐忘。岁晚单衣祇自短，愁来白发有时长。山中蜡屐晴犹著，石上朱弦雨更张。有客江边期不到，只今秋日转凄凉。
次韵黄晋卿见寄之什·其一
作者：陈樵
朝代：元
体裁：七言律诗

几载林丘草木黄，故人霄汉独难忘。宫衣雨露犹沾湿，文律江湖共短长。笔迹旧时倾褚薛，才名此日数晁张。他年明月中山寺，重与诗人话夜凉。
次韵黄晋卿见寄之什·其一
作者：陈樵
朝代：元

几载林丘草木黄，故人霄汉独难忘。宫衣雨露犹沾湿，文律江湖共短长。笔迹旧时倾褚薛，才名此日数鼌张。他年明月中山寺，重与诗人话夜凉。
次韵黄晋卿见寄之什·其二
作者：陈樵
朝代：元

殿前对策士如墙，我对山人说坐忘。岁晚单衣祇自短，愁来白发有时长。山中蜡屐晴犹著，石上朱弦雨更张。有客江边期不到，只今秋日转凄凉。
永日观
作者：陈樵
朝代：元

几番落叶树阴残，说与山人更不看。春日花连小东白，暮年草创大还丹。月车长绕吴天角，石影生从太极前。只把蟠桃分岁月，一花一实一流年。
江山万里图
作者：陈樵
朝代：元

生憎李郭画山川，凿破鸿濛混沌圆。尺地寸天都剪碎，女娲鍊石是何年。
海人谣
作者：陈樵
朝代：元

海南蛮奴发垂耳，朝朝采宝丹涯里。夜光盈尺出飞鱼，柏叶收珠寒蕊蕊。幽箔连钱生绿花，切玉蛮刀如切水。九译来朝万里天，北风不动琅玕死。
涵碧亭
作者：陈樵
朝代：元

涵碧池头夏气清，我从三昧起经行。移樽近树传杯绿，向日看山入户青。人似亭前花不语，诗如江上草无名。山中水调知何限，不入熙宁水乐声。入谷沿流曳杖行，亭亡白谷半为陵。蝉惊两腋风初定，树少多年秋不生。水急溜穿南涧石，云深黍没夕阳僧。龟兹板上元和脚，犹有刘郎旧姓名。池曲奔流下石渠，池头空翠湿烟芜。夏禽反舌馀声尽，薜荔连墙寸影无。僧爨屋头猿挂树，鸟衔窗外雨生鱼。长安才子看图画，疑是仇池隐士居。
涵碧亭·其一
作者：陈樵
朝代：元

涵碧池头夏气清，我从三昧起经行。移樽近树传杯绿，向日看山入户青。人似亭前花不语，诗如江上草无名。山中水调知何限，不入熙宁水乐声。
涵碧亭·其三
作者：陈樵
朝代：元

池曲奔流下石渠，池头空翠湿烟芜。夏禽反舌馀声尽，薜荔连墙寸影无。僧爨屋头猿挂树，鸟衔窗外雨生鱼。长安才子看图画，疑是仇池隐士居。
涵碧亭·其二
作者：陈樵
朝代：元

入谷沿流曳杖行，亭亡白谷半为陵。蝉惊两腋风初定，树少多年秋不生。水急溜穿南涧石，云深黍没夕阳僧。龟兹板上元和脚，犹有刘郎旧姓名。
清隐亭
作者：陈樵
朝代：元

白日照阳春，九陌扬远尘。往来酣蚁战，谁是投閒人？人生苟知足，政复贵隐沦。万事等大梦，汩没徒艰辛。所以贤达士，不肯劳其神。结亭林泉间，归来养清真。窗虚野鸟狎，树密山猿驯。草色上阶秀，花枝倚槛新。俯仰有佳趣，尊酒时相亲。终然远尘俗，不愧无怀民。
游丝
作者：陈樵
朝代：元

兜率宫中拂不开，支机石上乱成堆。超凌尘坱高千仞，束缚虚空断几回。又逐飞云萦草树，暂随片雨挂楼台。诗成犹忆宣和脚，透过澄心纸背来。
瀑布
作者：陈樵
朝代：元

怪雨蛮烟入座寒，居然烟雨隔晴天。化为淮海冰三丈，剪下松江水半边。蜀客槎星向天上，翰林诗句落风前。自从击碎潭心月，直至于今不肯圆。
獐谷
作者：陈樵
朝代：元

几回木落听秋声，又被春风染树青。疏竹荫中山影重，冷云叶上雨花生。寒沙引水来游鹿，别树开椿种茯苓。石甗峰南甑峰小，许浑诗里旧知名。
獐谷涧
作者：陈樵
朝代：元

清流拂石下岩隈，涧底菖蒲曳绿苔。野鹿避人悬树宿，溪鱼乘水上山来。翠连春草谁能拾，风触石崖彊半回。自入夏来凉意足，更移脩竹涧边栽。
玉雪亭
作者：陈樵
朝代：元

蓬莱山顶玉为峰，夜夜晴光吐白虹。石髓多年化韶粉，冰华无意属东风。一天素月连云冷，万斛明玑堕地空。只恐高寒禁不得，乘鸾飞度碧瑶宫。梨云柳絮共微茫，春入园林一色芳。枸杞通灵空吠月，芙蕖到死不禁霜。梦游蓬岛瑶台曙，歌落吴云玉树长。亦拟广寒亲学舞，朝来新制白霓裳。冰夷游遍列仙家，片片临风散六花。阴壑有光迷白月，乱山无处觅青霞。台高渐见石棱长，枝重不禁梅影斜。闻说银河都剪碎，津头几欲问星槎。六丁凿碎玉崚嶒，刻玉为花笑裂缯。石蜜和浆调露蕊，茶铛无水斲崖冰。城头看树低三尺，云里有山知几层。欲寄江南问春信，珠玑落纸笔光凝。冻云岩壑晓曈昽，目极齐州望欲空。落月回光窥上界，娇花无信误东风。曲吹铁笛惊云散，槎向银河与海通。野客烧丹深洞里，自调火候似春融。花绕亭台水绕门，壶中别是一乾坤。银蟾飞去秋无色，白石长来云有根。树印蚪枝翻画谱，僧调獭髓补诗痕。相如健笔谁堪继，好骋词华赋兔园。银汉倾翻贯月查，惊鸿无处认江沙。水晶帘密秋光冷，华盖峰高天影斜。飞瀑半凝苍玉佩，薰风不度碧桃花。山前山后多邻曲，尽作江南富贵家。俗尘无路到岩扃，琼作池台玉作亭。海月寒通千顷白，楚山瘦减八分青。回屏纹细裁龟甲，野褐年深补鹤翎。应有才华夺天巧，天葩飞堕满中庭。羽仙飞步驾青鸾，仙袂临风响佩环。琪树移根来月里，琼花无梦落人间。春回垄首梅先觉，舟入山阴客未还。我亦玉堂挥翰手，他年鹓鹭簉朝班。
玉雪亭·其一
作者：陈樵
朝代：元

蓬莱山顶玉为峰，夜夜晴光吐白虹。石髓多年化韶粉，冰华无意属东风。一天素月连云冷，万斛明玑堕地空。只恐高寒禁不得，乘鸾飞度碧瑶宫。
玉雪亭·其七
作者：陈樵
朝代：元

银汉倾翻贯月查，惊鸿无处认江沙。水晶帘密秋光冷，华盖峰高天影斜。飞瀑半凝苍玉佩，薰风不度碧桃花。山前山后多邻曲，尽作江南富贵家。
玉雪亭·其三
作者：陈樵
朝代：元

冰夷游遍列仙家，片片临风散六花。阴壑有光迷白月，乱山无处觅青霞。台高渐见石棱长，枝重不禁梅影斜。闻说银河都剪碎，津头几欲问星槎。
玉雪亭·其九
作者：陈樵
朝代：元

羽仙飞步驾青鸾，仙袂临风响佩环。琪树移根来月里，琼花无梦落人间。春回垄首梅先觉，舟入山阴客未还。我亦玉堂挥翰手，他年鹓鹭簉朝班。
玉雪亭·其二
作者：陈樵
朝代：元

梨云柳絮共微茫，春入园林一色芳。枸杞通灵空吠月，芙蕖到死不禁霜。梦游蓬岛瑶台曙，歌落吴云玉树长。亦拟广寒亲学舞，朝来新制白霓裳。
玉雪亭·其五
作者：陈樵
朝代：元

冻云岩壑晓曈昽，目极齐州望欲空。落月回光窥上界，娇花无信误东风。曲吹铁笛惊云散，槎向银河与海通。野客烧丹深洞里，自调火候似春融。
玉雪亭·其八
作者：陈樵
朝代：元

俗尘无路到岩扃，琼作池台玉作亭。海月寒通千顷白，楚山瘦减八分青。回屏纹细裁龟甲，野褐年深补鹤翎。应有才华夺天巧，天葩飞堕满中庭。
玉雪亭·其六
作者：陈樵
朝代：元

花绕亭台水绕门，壶中别是一乾坤。银蟾飞去秋无色，白石长来云有根。树印蚪枝翻画谱，僧调獭髓补诗痕。相如健笔谁堪继，好骋词华赋兔园。
玉雪亭·其四
作者：陈樵
朝代：元

六丁凿碎玉崚嶒，刻玉为花笑裂缯。石蜜和浆调露蕊，茶铛无水斲崖冰。城头看树低三尺，云里有山知几层。欲寄江南问春信，珠玑落纸笔光凝。
琴台
作者：陈樵
朝代：元

台下涌泉如鼓钟，亭无燕语有风松。石根渐见兰成亩，影里不知花几重。月夜听泉翻羽调，水声和谱寄山翁。自从独往穷山后，不见繁声入乱中。
琼林台
作者：陈樵
朝代：元

上清琼林台，似有千仞崇。琪树交柯生，瑶草亦成丛。幻境类玄圃，凝辉接琳宫。天花或时堕，萦纡飏回风。仙人薛玄卿，手持玉芙蓉。傲睨八极表，洞见万象空。飞书约王子，弭节延赤松。步虚朗歌咏，流响入云中。
白鹦鹉
作者：陈樵
朝代：元

开元白鹦鹉，长在玉墀边。宫树栖应熟，胡书读未全。音馀西域语，梦入广南天。莫把宫中事，偷归外国传。
石
作者：陈樵
朝代：元

拳石当轩玉色寒，雨苔蚀尽鹧鸪斑。也知好事无真见，不看真山看假山。
石庐
作者：陈樵
朝代：元

风磴盘空冷逼人，林居穴处古遗民。砂飞满地犹如燕，草绿知天不爱春。河汉带星临石上，广寒无月庇花身。只愁急雨随风度，结屋半间留白云。
石楼草庐
作者：陈樵
朝代：元

一室宽于一亩宫，隔林竹树影重重。青春著地十分绿，白日经天两度红。小草自怜无远志，茯苓终不近孤松。未须西忆金华洞，只在周回百里中。
石楼草庐
作者：陈樵
朝代：元

一室宽于一亩宫，隔林竹树影重重。青春著地十分绿，白日经天两度红。小草自怜无远志，茯苓终不近孤松。未须西忆金华洞，只在周回百里中。楚氛千里海连淮，思子台前望母台。春在地中长不死，月行天尽又飞来。林亭清论松为麈，荷屋寄生花作胎。七十九年残喘息，欲从李白上天台。
石楼草庐·其二
作者：陈樵
朝代：元

楚氛千里海连淮，思子台前望母台。春在地中长不死，月行天尽又飞来。林亭清论松为麈，荷屋寄生花作胎。七十九年残喘息，欲从李白上天台。
石溪歌
作者：陈樵
朝代：元

石溪一滴水，本自明河来。明河倒泻箕尾湿，千里万里喧风雷。小龙挟向云间过，水滑瓢攲误倾堕。苍崖一息裂清泉，似是巨灵新擘破。南州衲子天下奇，夜撑铁笛欲渡之。珠船照耀明月冷，赤手拾得珊瑚枝。又复扬舲向东去，直到众流归一处。东方火发海影红，金乌飞上扶桑曙。
石碍楼
作者：陈樵
朝代：元

冷云堆里散人家，叠嶂回峰往往遮。触石才通西涧水，借春只有北枝花。月临古径松阴斗，风引前朝树势斜。谁信壶中天地阔，庭除帷幕浩无涯。
石磴
作者：陈樵
朝代：元

磴平如席草茸香，盛夏宜人石气凉。杜宇血销添碧燐，山鸡食罢化馀粮。赤松有约吾将老，白发无愁不解长。醉则枕流眠枕石，看云不复据胡床。
石笋
作者：陈樵
朝代：元

金茎半折尚亭亭，铜柱稀微见刻铭。花日渐移连影动，石根不死有香生。山前留眼通灵海，天上无人记摘星。何处人间觅此竹，昔年曾出夜郎城。
秋色观
作者：陈樵
朝代：元

庭前丹叶映榆黄，水傍芙蓉晚桂芳。树入画来新著色，山无锦裹只凭霜。水中烟带秋云冷，花上月如春日长。不是风河千万里，不知何处觅秋光。
空碧亭
作者：陈樵
朝代：元

云蒸雨蚀半枯槎，空碧亭前雪一车。曲误掀翻帘外朵，月移不动水中花。十年春信随风度，半亩崖阴逼树斜。暮景无何水仙至，万花头上欲饶他。
空碧亭
作者：陈樵
朝代：元

晴光潭影共澄鲜，雨外林阴色更妍。碧海如杯谁缩地，青冥著水误忧天。河垂涧底遥相属，斗入人间却右旋。病叟年来倦登陟，朝朝玩水夜听泉。
空碧亭
作者：陈樵
朝代：元

晴光潭影共澄鲜，雨外林阴色更妍。碧海如杯谁缩地，青冥著水误忧天。河垂涧底遥相属，斗入人间却右旋。病叟年来倦登陟，朝朝玩水夜听泉。长林衣被蔚蓝光，水树重重护曲防。碧落不随河显晦，白榆却种涧中央。石泉飞落万沤发，松影淡时千丈强。我向北峰高处下，如何倒卓柳阴傍。河汉纵横北斗翻，县泉激石起层澜。水流石上舒还卷，月绕楼头碎又圆。龙火湿光生涧底，仙人倒影落人间。无边空处无边地，尽入鸥边一尺天。星河水镜自徘徊，白石清泉是镜台。人道月从亭下出，我疑空入土中来。崖阴水色浓如染，风里波纹熨不开。一碧是天还是水，池头凉夜碧如苔。楼台倒影照虚明，细浪鳞鳞去不停。风舞翠绡浮略彴，月移黄素上轩楹。蔚蓝天近池深碧，乌桕叶销泥转青。床下一波添一月，青铜镜里一时生。
空碧亭·其三
作者：陈樵
朝代：元

河汉纵横北斗翻，县泉激石起层澜。水流石上舒还卷，月绕楼头碎又圆。龙火湿光生涧底，仙人倒影落人间。无边空处无边地，尽入鸥边一尺天。
空碧亭·其二
作者：陈樵
朝代：元

长林衣被蔚蓝光，水树重重护曲防。碧落不随河显晦，白榆却种涧中央。石泉飞落万沤发，松影淡时千丈强。我向北峰高处下，如何倒卓柳阴傍。
空碧亭·其五
作者：陈樵
朝代：元

楼台倒影照虚明，细浪鳞鳞去不停。风舞翠绡浮略彴，月移黄素上轩楹。蔚蓝天近池深碧，乌桕叶销泥转青。床下一波添一月，青铜镜里一时生。
空碧亭·其四
作者：陈樵
朝代：元

星河水镜自徘徊，白石清泉是镜台。人道月从亭下出，我疑空入土中来。崖阴水色浓如染，风里波纹熨不开。一碧是天还是水，池头凉夜碧如苔。
竹枝词二首
作者：陈樵
朝代：元

望夫石上望夫时，杜宇朝朝劝妾归。未必望夫身化石，且向征夫屋上啼。僻亭女儿坐可怜，今年同上采莲船。妾心恰是荷心苦，只食么荷不食莲。
竹枝词二首·其一
作者：陈樵
朝代：元

望夫石上望夫时，杜宇朝朝劝妾归。未必望夫身化石，且向征夫屋上啼。
竹枝词二首·其二
作者：陈樵
朝代：元

僻亭女儿坐可怜，今年同上采莲船。妾心恰是荷心苦，只食么荷不食莲。
答李齐贤言别
作者：陈樵
朝代：元

古来青云士，论德不论年。及时扬意气，车服耀且鲜。譬彼桃李花，逢春各争妍。胡能学兰菊，迟暮秋风前。羡子富年华，文思如涌泉。词场早腾誉，海内推英贤。而我竟何为，着鞭苦不先。赋命有迟速，行止任自然。吾观鸿鹄飞，低回未须怜。会当振六翮，高举摩青天。
策蹇冲寒图
作者：陈樵
朝代：元

水际行人绝往来，石泉幽树太清奇。挥毫对客无情意，不似黔驴背上诗。
绝唱轩
作者：陈樵
朝代：元

问谁投笔早来过，春日华阳春睡多。怀里锦空鲸已卷，松根苓长叶成窝。诗无獭髓痕犹在，梦有鸾胶断若何。洛下书生无苦思，我今饵药卧山阿。
胡伯玉隐趣园君子池
作者：陈樵
朝代：元

五月菡萏发，红妆明绿波。君看池上水，何似若邪多。若邪女儿歌艳歌，轻舟短棹相经过。倾城颜色有人妒，日暮凉风知奈何。
胡伯玉隐趣图四咏 其一 蜀锦屏
作者：陈樵
朝代：元

朝看花中仙，颜色媚且鲜。暮看花中仙，颜色忽己蔫。红芳不足恃，青春政堪怜。人生宇宙中，寿无金石坚。百岁等瞬息，业火徒熬煎。何如鍊金液，返本得长年。
胡伯玉隐趣图四咏 其三 岁寒亭
作者：陈樵
朝代：元

夕陨悲蕣华，秋零悼蒲柳。急景不可留，高风邈难久。风霜十二月，松竹凋独后。还与岭上梅，结为岁寒友。草木本无情，犹能同岁寒。奈何市井交，轻薄不足观。
胡伯玉隐趣图四咏 其二 晚香径
作者：陈樵
朝代：元

秋菊有佳色，幽香知为谁。蔚为霜中杰，肯向露下衰。独赏心悠然，酒至觞淋漓。永怀陶靖节，高风邈难追。
胡伯玉隐趣图四咏 其四 竹涧亭
作者：陈樵
朝代：元

脩竹荫幽涧，筑亭留隐君。隐君去已久，何人蹑清芬。抚弦变新声，感慨万古情。不识翁玉润，不识翁冰清。烟林暮萧萧，风水秋泠泠。故交难再得，兀肰空旧亭。
胡伯玉隐趣图四咏·蜀锦屏
作者：陈樵
朝代：元

朝看花中仙，颜色媚且鲜。暮看花中仙，颜色忽己蔫。红芳不足恃，青春政堪怜。人生宇宙中，寿无金石坚。百岁等瞬息，业火徒熬煎。何如鍊金液，返本得长年。秋菊有佳色，幽香知为谁。蔚为霜中杰，肯向露下衰。独赏心悠然，酒至觞淋漓。永怀陶靖节，高风邈难追。夕陨悲蕣华，秋零悼蒲柳。急景不可留，高风邈难久。风霜十二月，松竹凋独后。还与岭上梅，结为岁寒友。草木本无情，犹能同岁寒。奈何市井交，轻薄不足观。脩竹荫幽涧，筑亭留隐君。隐君去已久，何人蹑清芬。抚弦变新声，感慨万古情。不识翁玉润，不识翁冰清。烟林暮萧萧，风水秋泠泠。故交难再得，兀肰空旧亭。
芦雁四咏飞鸣宿食
作者：陈樵
朝代：元

肃羽遵寒渚，渡江芦叶黄。谁云南去远？不敢过衡阳。万里西风急，送书时一声。从教惊客梦，可待主人烹。沙汀栖处稳，夜漏有奴看。月暗芦花白，一身秋梦寒。饮啄殊自得，水田稻粱秋。宁因谋一饱，失却网罗忧。
芦雁四咏飞鸣宿食·其一
作者：陈樵
朝代：元

肃羽遵寒渚，渡江芦叶黄。谁云南去远？不敢过衡阳。
芦雁四咏飞鸣宿食·其三
作者：陈樵
朝代：元

沙汀栖处稳，夜漏有奴看。月暗芦花白，一身秋梦寒。
芦雁四咏飞鸣宿食·其二
作者：陈樵
朝代：元

万里西风急，送书时一声。从教惊客梦，可待主人烹。
芦雁四咏飞鸣宿食·其四
作者：陈樵
朝代：元

饮啄殊自得，水田稻粱秋。宁因谋一饱，失却网罗忧。
苏李泣别图
作者：陈樵
朝代：元

祁连山下空弮折，啼鸟入梦头如雪。胡越相看十九年，今日输心为君说。穷兵未必来远人，居□□□□可驯。天骄万里来称臣，他年陛下知臣心。
菊庵
作者：陈樵
朝代：元

秋深红紫满秋篱，蕙带兰英绿照扉。猿饮涧中甘鞠水，云粘石上旧蓑衣。月知人境来相觅，花有心情死不飞。桃李自开还自落，却疑兰菊未忘机。
落花图
作者：陈樵
朝代：元

红如肌血薄如鳞，李下桃根五色痕。拂地暂随风絮转，绕亭不似雪花深。人占碧玉名犹在，烟尽黄金矿尚存。满地丹铅污草棘，何时凝绿遍丘林。
虞美人草词
作者：陈樵
朝代：元

美人不愿颜如花，愿为霜草逢春华。汉壁楚歌连夜起，骓不逝兮奈尔何。鸿门剑戟帐下舞，美人忍泪听楚歌。楚歌入汉美人死，不见宫中有人彘。
蛱蝶图
作者：陈樵
朝代：元

禁籞名园信所之，深红腻紫共春晖。人疑落叶有生色，我道飞花上故枝。掌上艳姬垂袖舞，屋头故吏窃香归。花中只许秦宫活，未必庄生入梦思。
蜀锦屏
作者：陈樵
朝代：元

先生新辞白玉堂，晴昼衣锦还故乡。乡山草木被光耀，化作锦绣成文章。花神惊视不敢当，此花非我山中芳。初疑宠渥出秘阁，复道荣恩来奉常。云蒸雨湿春风重，至今犹自馀天香。愿将归院金莲炬，移近围屏照艳妆。
蜡屐亭
作者：陈樵
朝代：元

七贤老死独南奔，袖有江亭堕泪痕。函夏尽为新土宇，醉乡不失旧乾坤。金貂曾入丹阳市，蜡屐应归白下门。惆怅黄门墓前柏，不禁三度见风尘。
行路难
作者：陈樵
朝代：元

褰帷取流苏，流苏不解连环解。离情别思出君怀，教人枉结流苏带。作书报天孙，河翻浪动七香车。折伊兰兮捐艾萧，伊兰化作榛中草。美盼何须比目鱼，六翮安用频伽鸟。文鸳宛颈柰枝连，不如见月生羽翰。
西岘峰·其一
作者：陈樵
朝代：元

听尽熙宁水乐声，断碑无字倚荒庭。云归僧舍树皆湿，犬吠猎围山误应。覆屋松阴遮日黑，隔林春色为官青。故侯辙迹无寻处，丞相题诗拟岘亭。
西岘峰·其二
作者：陈樵
朝代：元

雨后看山对酒歌，飞红骇绿满岩阿。万重山外碧方寸，五色雨中青最多。亭下日生霞映草，松根苓长叶成窝。江源分付西流去，莫作门前东逝波。
西岩紫霞洞
作者：陈樵
朝代：元

洞壑霞云护隐居，西岩洞下是华胥。残红堕地五铢重，涨绿过楼一丈馀。瑶草碧花牛氏石，锦囊玉轴米家书。东州岁赋三千粟，我亦依岩学佃渔。
诗林亭
作者：陈樵
朝代：元

少日论文气似霓，看花觅句到花飞。吟成思入月中去，语冷心从雨外归。林下树寒和石瘦，云边萤湿度花迟。眼中有句无人道，投老抛书衣鹿皮。
赠冯东丘
作者：陈樵
朝代：元

一曲鸣琴一局棋，一瓢新酒一编诗。幽斋风月清无限，莫问流年有盛衰。
赠拆字蔡生
作者：陈樵
朝代：元

至顺三年苦寒月，梅月不拆梅树拆。今日蔡家帘肆前，拆字拆作风花裂。书生贫病字撑肠，识字不识煮字方。字字拆来方可煮，煮作吴中菰饭香。我今林居交木石，妖祥祸福无留迹。六画吐尽一画无，岂复有字从君拆。古人作字留世间，因君破碎断复联。此术若在造字年，未成已拆何能传。
赠萧浣平寇
作者：陈樵
朝代：元

人物江南第一流，将才儒术两无俦。英雄门列三千士，功业家传万户侯。金虎佩章光夺月，玉龙出匣气横秋。奸回向化烟尘息，坐拥笙歌醉玉楼。
越上宝林寺八咏 其一 飞来山
作者：陈樵
朝代：元

宝林从何来，飞空锡同住。天风吹海涛，常恐复飞去。
越上宝林寺八咏 其七 深竹堂
作者：陈樵
朝代：元

禅宫庭宇静，深翠万竿竹。忽悟瓦砾声，香严道机熟。
越上宝林寺八咏 其三 灵鳗井
作者：陈樵
朝代：元

岩穴如深井，滋润通海脉。灵鳗久蜿蜒，岁事时有获。
越上宝林寺八咏 其二 应天塔
作者：陈樵
朝代：元

浮图成再世，嶪岌高入云。妙应人天果，铃音上界闻。
越上宝林寺八咏 其五 大布衣
作者：陈樵
朝代：元

河凉大布衲，七帝师道德。流传五百年，未灭针线迹。
越上宝林寺八咏 其八 盘翠轩
作者：陈樵
朝代：元

轩楹越中秀，轩窗四面山。红尘飞不到，长共白云閒。
越上宝林寺八咏 其六 古铁钵
作者：陈樵
朝代：元

铁钵生古色，曾经饭胡麻。黄龙此降伏，更长碧莲花。
越上宝林寺八咏 其四 罗汉泉
作者：陈樵
朝代：元

应真曾卓锡，百尺井泉深。汲取天人供，泓澄印佛心。
越上宝林寺八咏·飞来山
作者：陈樵
朝代：元

宝林从何来，飞空锡同住。天风吹海涛，常恐复飞去。浮图成再世，嶪岌高入云。妙应人天果，铃音上界闻。岩穴如深井，滋润通海脉。灵鳗久蜿蜒，岁事时有获。应真曾卓锡，百尺井泉深。汲取天人供，泓澄印佛心。河凉大布衲，七帝师道德。流传五百年，未灭针线迹。铁钵生古色，曾经饭胡麻。黄龙此降伏，更长碧莲花。禅宫庭宇静，深翠万竿竹。忽悟瓦砾声，香严道机熟。轩楹越中秀，轩窗四面山。红尘飞不到，长共白云閒。
跳银溪
作者：陈樵
朝代：元

枕石听泉伏草莱，跳银溪上日徘徊。山间远树迎人出，日转晴虹渡水来。云气长连西涧石，春寒犹在北枝梅。谷亭几载秋无黍，沙上菰蒲暖更栽。
远目楼
作者：陈樵
朝代：元

天垂平野树团团，雨过平芜绿更鲜。何事高梧遽如荠，只消寸草已凌烟。山遮春欲归时路，雁入凫飞不尽天。庐舍似蜗人似豆，天开粉本夕阳边。
送乌经历归二十韵
作者：陈樵
朝代：元

大府罗宾彦，修门得俊贤。明时优外任，密画制中权。晓日卿云丽，高秋白月悬。千寻看壁立，百鍊识金坚。殷浩名无忝，崔群美可专。绯袍临僻壤，华发忆流年。山揖金华秀，城当婺女躔。民风仍皞皞，王道故平平。玄畅尘嚣外，芙蓉爽气边。宪台依翠柏，幕府拥红莲。法谨持三尺，书应受一编。公言归可否，德意赖承宣。歙郡推夷直，河阳赞巨川。可能羞哙伍，岂复愧卢前。渊媚珠含彩，林辉玉吐烟。豫筹才婉婉，归思忽翩翩。趋拜麒麟殿，违离玳瑁筵。几时嗟蠖屈，后日看莺迁。空遗参军纸，曾辞太守钱。双溪清若许，明月送归船。
送人之乐平
作者：陈樵
朝代：元

鄱湖千里趣行装，野水閒云路渺茫。解旆旗亭春水薄，不堪回首忆东阳。
送余善之归浏阳
作者：陈樵
朝代：元

浏水沈沈上有山，骆驼洲渚斗漩澴。浦枫不向霜中赤，湘竹犹馀泪下斑。书屋昔年惊远别，锦衣晴昼喜初还。哦松未尽平生志，莫恋亭皋放白鹇。
送兄游姑苏
作者：陈樵
朝代：元

浮云渺天末，随风恣悠扬。游子四方志，去去道路长。手中三尺琴，朱丝汎宫商。但恐和者寡，使我心增伤。寒风变衰草，原野正萧条。马嘶人影乱，落月在树梢。姑苏四百里，未惮跋涉劳。遥知黄鹄举，六翮凌云霄。
送兄游姑苏·其一
作者：陈樵
朝代：元

浮云渺天末，随风恣悠扬。游子四方志，去去道路长。手中三尺琴，朱丝汎宫商。但恐和者寡，使我心增伤。
送兄游姑苏·其二
作者：陈樵
朝代：元

寒风变衰草，原野正萧条。马嘶人影乱，落月在树梢。姑苏四百里，未惮跋涉劳。遥知黄鹄举，六翮凌云霄。
送卢经历归北
作者：陈樵
朝代：元

汝南不识有宗资，幕府惟闻赞画奇。化笔几惊霜共肃，归舟祇许月相随。松花风老金华洞，桐树烟青婺女祠。曾是旧时游适地，郡人终古结遗思。
送厉生之天台
作者：陈樵
朝代：元

刘郎洞前药草肥，年年送春春不归。刘郎采药路不迷，路迷却是还家时。人间药尽采者稀，医师采药归未迟。终南捷径莫西去，正在刘郎路迷处。
送吉夫北上
作者：陈樵
朝代：元

之子冰雪姿，冥心学仙真。官卑且勿念，况复忧其贫。迩来太白山，山势凌秋旻。云尽月照夜，花开鸟鸣晨。閒居少公事，猿鹤为比邻。采芝过林麓，钓鱼游水滨。七年不得调，幽兴如逸民。通塞任物理，聊用安此身。忆昔始相识，交情日相亲。问君鍊药说，秘之不肯陈。金液且莫采，何以制水银。岂伊蓬莱中，无分追后尘。君今别我去，九关朝帝宸。功名信可就，慎勿烦精神。阆风青峨峨，海波白粼粼。他年重会面，笑盼桃花春。
送孙仲明尉再到东阳省墓归太原
作者：陈樵
朝代：元

游子思亲日九回，首丘无计转堪哀。故人相见休相问，不为东阳酒好来。西风老泪断人肠，滴死坟前草树荒。明日还家重回首，白云何处是东阳。
送孙仲明尉再到东阳省墓归太原·其一
作者：陈樵
朝代：元

游子思亲日九回，首丘无计转堪哀。故人相见休相问，不为东阳酒好来。
送孙仲明尉再到东阳省墓归太原·其二
作者：陈樵
朝代：元

西风老泪断人肠，滴死坟前草树荒。明日还家重回首，白云何处是东阳。
送张仲举归晋阳举进士
作者：陈樵
朝代：元

藉甚张公子，词华众所推。门闾千里望，天地一编诗。花落山公宅，云寒杵臼祠。看君归晋日，翻作别家时。世业今谁继，瑶编自讨论。长材归下吏，吾子好斯文。千里风期合，三才月旦尊。眼中今落落，俗下正纷纷。牵牛在南纪，游子上河梁。殿阁终前席，江湖且下方。州闾无别业，文字有他肠。万里关西路，秋槐日夜黄。长歌望吴越，不道出无车。明节固所尚，清门难可居。春帆移暮雨，晚饭半江蔬。何地非乡社，终期返故庐。挂帆谢公浦，把酒阖闾城。江柳不忍折，春风当别行。关云连楚暗，陇月向吴生。叶落长安道，思君北问程。矫矫凌云赋，累累白雪歌。世人祇漫与，吾子视如何。谁预文章观，君宜甲乙科。秋闱今独立，春兴未须多。
送张仲举归晋阳举进士·其一
作者：陈樵
朝代：元

藉甚张公子，词华众所推。门闾千里望，天地一编诗。花落山公宅，云寒杵臼祠。看君归晋日，翻作别家时。
送张仲举归晋阳举进士·其三
作者：陈樵
朝代：元

牵牛在南纪，游子上河梁。殿阁终前席，江湖且下方。州闾无别业，文字有他肠。万里关西路，秋槐日夜黄。
送张仲举归晋阳举进士·其二
作者：陈樵
朝代：元

世业今谁继，瑶编自讨论。长材归下吏，吾子好斯文。千里风期合，三才月旦尊。眼中今落落，俗下正纷纷。
送张仲举归晋阳举进士·其五
作者：陈樵
朝代：元

挂帆谢公浦，把酒阖闾城。江柳不忍折，春风当别行。关云连楚暗，陇月向吴生。叶落长安道，思君北问程。
送张仲举归晋阳举进士·其六
作者：陈樵
朝代：元

矫矫凌云赋，累累白雪歌。世人祇漫与，吾子视如何。谁预文章观，君宜甲乙科。秋闱今独立，春兴未须多。
送张仲举归晋阳举进士·其四
作者：陈樵
朝代：元

长歌望吴越，不道出无车。明节固所尚，清门难可居。春帆移暮雨，晚饭半江蔬。何地非乡社，终期返故庐。
送朱明德休宁典史
作者：陈樵
朝代：元

今日休宁县，犹驱吏鞅尘。直存吾道在，清任此生贫。灯火千家夜，桑麻百里春。因君重参赞，民俗竟还淳。吾子仍掩骥，诸公漫荐贤。长才操吏牍，清兴寄诗篇。慷慨悲前事，蹉跎惜暮年。于公阴德在，千载尚能传。
送朱明德休宁典史·其一
作者：陈樵
朝代：元

今日休宁县，犹驱吏鞅尘。直存吾道在，清任此生贫。灯火千家夜，桑麻百里春。因君重参赞，民俗竟还淳。
送朱明德休宁典史·其二
作者：陈樵
朝代：元

吾子仍掩骥，诸公漫荐贤。长才操吏牍，清兴寄诗篇。慷慨悲前事，蹉跎惜暮年。于公阴德在，千载尚能传。
送李仲积北上
作者：陈樵
朝代：元

北上京华去，名成几日归。春风折杨柳，离思两依依。
送李仲积北上
作者：陈樵
朝代：元

图名当入朝，图利当入市。丘壑多贱贫，胡为久留此。入市不图利，入朝不图名。不如丘壑间，逍遥抗高情。白日从东来，忽焉向西没。急景易蹉跎，红颜坐消歇。鼎鼎百年内，已过四十春。借问百年老，能有几何人。纵使创还丹，可以长不老。志士惜分阴，立身亦不早。回首望堂上，慈亲双鬓皤。得禄奉荣养，其如迟暮何。绝裾固无取，负米良足美。违离膝下去，岂比荡游子。峨峨黄金台，凤诏求贤材。君行会有遇，名成早归来。
送沈教谕
作者：陈樵
朝代：元

师友渊源正，公卿誉望扬。乡闾仍未达，世事故堪伤。汗竹秋檠短，羹芹午饭香。祇愁双鬓发，容易染清霜。学舍山云暗，城楼海气深。文章初近古，风俗遂如今。冷署三年客，亨衢万里心。须君明教法，那得刺青衿。
送沈教谕·其一
作者：陈樵
朝代：元

师友渊源正，公卿誉望扬。乡闾仍未达，世事故堪伤。汗竹秋檠短，羹芹午饭香。祇愁双鬓发，容易染清霜。
送沈教谕·其二
作者：陈樵
朝代：元

学舍山云暗，城楼海气深。文章初近古，风俗遂如今。冷署三年客，亨衢万里心。须君明教法，那得刺青衿。
送苏吉甫馆于穆千户家归
作者：陈樵
朝代：元

先生来东阳，已是一载馀。深居谢宾客，闭户只读书。青灯夜檠短，黄卷秋堂虚。咿哦不知倦，经传为菑畬。玉阶未投足，侯门姑曳裾。枚乘终显达，马周岂迂疏。愿言崇令德，努力无踌躇。他年二三策，待诏当公车。
送蒙古教授郭受益归洛阳
作者：陈樵
朝代：元

匹马金华道，西风过雁初。莼羹千里地，菰米九秋馀。齐语传声涩，巴童问字疏。汤汤清洛水，旧学复何如。
送蔡竹涧江山教谕
作者：陈樵
朝代：元

仙霞岭与落霞齐，乘兴吟游日未西。帘影到池元是水，縠纹浮雨却成溪。烟青院竹鸾窥客，日暖宫芹燕拾泥。莫道广文官况冷，窗前生意草萋萋。
送里人都下省觐
作者：陈樵
朝代：元

郎君向行在，海岱暮云深。王谢金貂系，班扬翰墨林。应为洛下咏，莫作越人吟。父子知名后，眉山直至今。
送黄晋卿之任
作者：陈樵
朝代：元

陇蜀衣冠尽，中都鲁一儒。明时用文事，荣秩映江湖。为治须三尺，起家祗五车。天台山水地，尚可曳长裾。
金华通天洞
作者：陈樵
朝代：元

石扉高映碧芙蕖，二室联翩逼翠虚。字里苍苔犹自活，茶边寒木易成枯。吴中太白争华地，林下青羱化石馀。三洞周回五百里，金堂石室尽仙都。
银谷涧山房
作者：陈樵
朝代：元

楼台依水石，石树带疏篁。洞口有灵药，水西无夕阳。天花空处没，春草定中长。芳桂已飞尽，有时闻妙香。